text: எப்பெசுடசு கோயில் ( Temple of Hephaestus ) கிரீஸ் நாட்டின் மத்திய ஏதென்ஸில் உள்ளது. உலகில், கூடிய அளவு நல்ல நிலையிலிருக்கும் பழங்காலக் கிரேக்கக் கோவில் இதுவே எனினும், இதன் அண்மையிலிருக்கும், பிரபலமான கோயிலான பார்த்தினனிலும் குறைவாக அறியப்பட்டதாகவே இது உள்ளது. எப்பெசுடத்தியம் என்றும் இது அழைக்கப்படுகின்றது. பைசண்டைன் காலத்தில், கிரேக்கக் காவிய நாயகனான தீசியஸ் என்பவனுடைய எலும்புகள் இங்கே புதைக்கப்பட்டுள்ளதாக நிலவும் ஐதீகத்தைத் தொடர்ந்து, தீசியம் ( Theseum ) என்றும் இது அழைக்கப்படுவதுண்டு. கட்டிட பாணி இந்தக் கோயில், அக்கிரோப்பொலிஸிலிருந்து 500 மீட்டர் தொலைவிலும், நவீன ஆதென்ஸின் மையமான சிந்தக்மா சதுக்கத்திலிருந்து ஒரு கி.மீ தூரத்திலும் அமைந்துள்ளது. இந்தக் கோயில் கி.மு 449ல், அக்கால ஏதென்ஸின் மேற்கு எல்லையில், வார்ப்புத் தொழிலகங்களையும், உலோக வேலைத்தலங்களையும் கொண்டிருந்த பகுதியில் கட்டப்பட்டது. இதனால் இக்கோயில், கொல்லர்கள் மற்றும் உலோகவேலைக்கான கிரேக்கக் கடவுளான எப்பெசுடசுக்கு சமர்ப்பணம் செய்யப்பட்டது. பார்த்தினனின் கட்டிட வேலையில் ஈடுபட்டிருந்த இக்தினஸ் என்னும் கட்டிடக்கலைஞரால் இது வடிவமைக்கப்பட்டது. இது சிறிது உயர்வான இடத்தில் அமைந்திருப்பதால், பழங்காலத்தில், அகோராவிலிருந்து பார்க்கக்கூடியதாக இருந்திருக்கும். பெந்தெலுஸ் மலையிலிருந்து கொண்டுவரப்பட்ட பளிங்குக் கற்களினால் டொறிக் ஒழுங்கைப் பின்பற்றிக் கட்டப்பட்ட இக் கட்டிடம், ஹெக்சாஸ்டைல் என அழைக்கப்படுகின்றது. இதன் முகப்பிலும், பின் பக்கத்திலும் ஒவ்வொன்றும் ஆறு தூண்களைக் கொண்டிருக்கின்றன என்பது இதன் கருத்தாகும். பக்கங்கள் ஒவ்வொன்றிலும் தலா 13 தூண்கள் உள்ளன. நடுவில் நாற்புறமும் சுவர்களால் சூழப்பட்ட அறை உண்டு. தூண் வரிசைகளுக்கு மேல் அவற்றின் மீது தாங்கப்பட்டுள்ள எண்ட்ராபிளேச்சர் என வழங்கப்படும் உத்திரப் பகுதியில் அமைந்துள்ள பிறீஸ், பொதுவாக ஒரு டொரிக் பாணிக்கட்டிடத்தில் எதிர்பார்க்கக்கூடிய படி, அலங்காரங்களற்றதாகவே உள்ளது. எனினும் இதற்கு மேல் அமைந்துள்ள, மரக்கட்டிடங்களில் துருத்திக்கொண்டிருக்கும் மர உத்திரங்களின் அந்தங்களைப் பிரதிபலிக்கும், தவாளிப்புகளினால் அலங்கரிக்கப்பட்ட ட்ரிக்ளிப்ஸ்(triglyphs) எனப்படும் உறுப்புக்களிடையேயுள்ள இடைவெளிகள் புடைப்புச் சிற்பங்களால் அலங்கரிக்கப்பட்டுள்ளன. பார்த்தினனைப் போலன்றி, இக் கோயிலின் தூண்கள், பீடம், கூரையின் பெரும் பாகம் என்பன குறிப்பிடத்தக்க அளவு நல்ல நிலையிலேயே உள்ளன. எனினும் சில பகுதிகளும், அலங்கார அம்சங்களும், திருடர்களாலும், அரும்பொருட் கொள்ளையர்களாலும் சேதப்படுத்தப்பட்டுள்ளன. கி.பி 7 ஆம் நூற்றாண்டில் இக்கட்டிடம் கிறிஸ்தவ தேவாலயமாகப் - சென் ஜோர்ஜ் தேவாலயமாக - பயன்படுத்தப்பட்டது, இக்கட்டிடம் நல்ல நிலையிலிருப்பதற்கு முக்கிய காரணமாகும். எனினும் இதே காரணம் இதன் உட்புறத்தின் பழங்கால அம்சங்கள் அகற்றப்பட்டு கிறித்தவ தேவாலயத்துக்கேற்ற புதிய உட்புறம் அமைவதற்கு ஏதுவாகியது. வரலாறு கிறீசில் ஓட்டோமான் ஆட்சி நிலவிய நூற்றாண்டுகளில் எதென்ஸின் முதன்மையான கிரேக்க ஓதோடொக்ஸ் தேவாலயமாக இதுவே விளங்கியது. கிரீசின் முதலாவது சுதந்திர அரசனான மன்னன் ஓதோன், 1834ல் நகருக்குள் நுழைந்தபோது, அவனை வரவேற்பதற்கான முதல் பிரார்த்தனையும் இங்குதான் நடைபெற்றது. சுற்றுலா தகவல் இன்று, கிரேக்க உட்துறை அமைச்சின் கீழுள்ள அரும்பொருட் செயலகத்தின் மேற்பார்வையில், ஒரு தொல்பொருள் களமாகப் பாதுகாக்கப்படுகின்றது. இதனைச் சுற்றி ஒரு வேலி போடப்பட்டிருப்பினும், பார்த்தினன் மற்றும் பல தொல்பொருட் சின்னங்களைவிட அருகில் சென்று இக்கட்டிடத்தைப் பார்க்க முடியும். இப்பொழுது இதனைச் சுற்றி ஒரு பூங்கா அமைக்கப்பட்டுள்ளது. இது ஏதென்ஸின் மத்தியில் ஒரு ரம்மியமான பசுமைப் பகுதியாக உள்ளது. இருந்தும், அக்ரோபொலிஸ் போன்ற இடங்களைவிடக் குறைவான சுற்றுலாப்பயணிகளே இங்கு வருகிறார்கள். மேற்கோள்கள் ஏதென்சு கிரேக்கக் கோவில்கள்


ராய்ப்பூர்: கொரோனா வைரஸ் தடுப்பு முன்னேச்சரிக்கை நடவடிக்கைகள் தீவிரமாக மேற்கொள்ளப்பட்டு வருவதாக சத்தீஸ்கர் முதல்வர்பூபேஷ் பாகேல் தெரிவித்துள்ளார். இந்தியா முழுவதும் கொரோனா வைரஸ் தடுக்க போராடி வருகிறது. இந்த போரில் வெற்றி பெற சத்தீஸ்கரும் பல்வேறு நடவடிக்கைகளை மேற்கொண்டு வருகிறது. மாநிலத்தில் மொத்தம் ஒன்பது பேருக்கு கொரோனா பாதிப்பு இருப்பது தெரிய வந்துள்ளதுடன், அதில் மூன்று பேர் குணமடைந்து வீடு திரும்பியுள்ளன. சத்தீஸ்கர் முதல் முதல் கொரோனா வைரஸ் நெருக்கடியைச் சமாளிப்பதற்கான நடவடிக்கைகள் தொடங்கப்பட்டு விட்டதாகவும், இதற்கு பழங்குடியினரும் ஆதரவளித்து வருவதாகவும் சத்தீஸ்கர் முதலமைச்சர் பூபேஷ் பாகேல் தெரிவித்துள்ளார். இதுகுறித்து செய்தியாளர்களிடம் பேசிய முதலமைச்சர் பாகேல், “மாநிலத்தின் பழங்குடிப் பகுதிகள் அதிக எச்சரிக்கையுடன் இருந்து வருகின்றன. வரலாற்றில் முதல்முறையாக, பஸ்தாரில் உள்ள ‘முர்கா லடாய்’ மூடப்பட்டுள்ளது. மற்ற மாநிலங்களுக்குச் சென்ற பழங்குடியினருக்காக, பஸ்தார் மக்கள் கிராமத்திற்கு வெளியே தனிமைப்படுத்தப்பட்ட மையங்களை உருவாக்குகின்றனர். எனவே அவர்கள் தங்குவதற்கு தனி ஏற்பாடுகள் செய்யப்பட்டுள்ளன. ” என்றார். தொடர்ந்து பேசிய அவர், நிஜாமுதீன் மார்க்காஸ் நிகழ்வு கொரோனா வைரஸ் தடுப்புகான சவாலை அதிகரித்துள்ளது, இருப்பினும், இந்த நேரத்தில், அவர் எந்தவொரு குற்றச்சாட்டுகளையும் தெரிவிக்க விரும்பவில்லை. ஆனால் இவை அனைத்திற்கும் யார் பொறுப்பு என்பதை அறிந்து கொள்ள வேண்டியது அவசியமாகும். சத்தீஸ்கரில் இருந்தும் பலர் டெல்லியில் தப்லீஹி ஜமாஅத் மாநாட்டில் கலந்து கொண்டனர். இவர்களில் 103 பேரில் 32 பேர் தனிமைப்படுத்தப்பட்டவர்களாகவும், 69 பேருக்கு சோதனை நடத்தப்பட்டு வருவதாகவும் அவர் தெரிவித்துள்ளர். ஊரடங்கு உத்தரவை அமல் படுத்தியுள்ளதுடன், மாநிலத்தில் பள்ளிகள், கல்லூரிகள் மற்றும் அரசு அலுவலகங்களை மூ 1008 உத்தரவிட்டோம். ஹோலி கொண்டாட வேண்டாம் என்று முடிவு செய்தோம். இது மட்டுமல்லாமல், அமைச்சரவைக் கூட்டமும் வீடியோ கான்பரன்சிங் மூலம் செய்யப்பட்டது என்றும் முதல்வர் தெரிவித்துள்ளார். மக்களுக்கு ரேஷன், காய்கறிகள் மற்றும் அத்தியாவசிய பொருட்கள் கிடைப்பதற்காக சந்தை ஏற்பாடு செய்யப்பட்டதாகவும், மொத்த மற்றும் நெரிசலான சந்தைகள் மூடப்பட்டு வெவ்வேறு இடங்களுக்கு மாற்றப்பட்டன, இதனால் சமூக தூரத்தை பின்பற்ற வலியுறுத்தப்பட்டுள்ளது. வயல்வெளிகளிலும் வேலிகளிலும் பணிபுரியும் தொழிலாளர்கள் மற்றும் விவசாயிகளுக்கு ஏற்பாடுகள் தேவையான அத்தியாவசிய பொருட்கள் கிடைக்க ஏற்பாடுகள் செய்யப்பட்டுள்ளது. அதேபோல், தானியங்கள் மற்றும் காய்கறிகளை கொண்டு செல்வதற்கான பயனுள்ள ஏற்பாடுகளும் செய்யப்பட்டுள்ளதாக முதலமைச்சர் பாகேல் மேலும் கூறினார். கார்ட்டூன் கேலரி


தொடர்ந்து 4 வாரங்களுக்கு புதிதாக கொரோனா தொற்று இல்லையென்றால் மட்டுமே, கட்டுப்பாடுகள் தளர்த்தப்படும் : திட்டங்களை கடுமையாக்கும் மத்திய அரசு 2020-04-06@ 14:40:42 புதுடெல்லி:கொரோனா வைரஸ் பெரிய அளவில் பரவி விடாமல் தடுப்பதற்கு தீவிரமான திட்டங்களை மத்திய அரசு வெளியிட்டுள்ளது. இந்தியாவில் கொரோனாவுக்கு பாதிக்கப்பட்டோரின் எண்ணிக்கை 4 ஆயிரத்தை நெருங்கி வருகிறது. இதுவரை, கொரோனாவால் உயிரிழந்தோர் எண்ணிக்கை 109- ஐ எட்டி விட்டது. இந்தியாவில் கொரோனா பாதிப்பு இரண்டாம் கட்டத்தில் உள்ளது. வெளிநாடு செல்லாத இந்தியர்களுக்கு பரவும் மூன்றாவது கட்டத்தை அது அடையவில்லை.ஊரடங்கு பரவலை தடுப்பதற்கு நல்வாய்ப்பாக இருப்பதால் அடுத்து வரும் சில நாட்களில் மக்கள் நடமாட்டத்தை முற்றிலும் தடுத்து நோய்ப் பரவல் மூன்றாவது கட்டத்தை எட்டாத வகையில் நடவடிக்கை மேற்கொள்ளும்படி மத்திய அரசு வலியுறுத்தியுள்ளது. இந்நிலையில், கொரோனா பாதிப்பு பரவாமல் கட்டுப்படுத்துவதற்கான திட்டங்கள் அடங்கிய 20 பக்க கொண்ட ஆவணம் தயாரிக்கப்பட்டு உள்ளது. அது சுகாதாரத்துறை அமைச்சகத்தின் இணையதளத்திலும் வெளியிடப்பட்டு உள்ளது.H1N1 எனப்படும் பன்றிக் காய்ச்சலோடு ஒப்பிடும்போது கொரோனா தொற்று அதிகம்பேரை பாதித்திருந்தாலும், பரவிய பகுதிகள் இரண்டிற்கும் ஒரே மாதிரியாக இருப்பதாகவும், எனவே கொரோனா நாடு முழுவதும் சீராகப் பரவ வாய்ப்பில்லை என்றும் அந்த ஆவணத்தில் கூறப்பட்டுள்ளது. நாட்டின் வெவ்வேறு பகுதிகளுக்கு வெவ்வேறு விதமான அணுகுமுறைகளை கையாள வேண்டும் என்பதையே இது காட்டுவதாகவும் ஆவணத்தில் கூறப்பட்டுள்ளது. கொரோனா பரவுவதைக் கட்டுப்படுத்த காப்பு மண்டலங்களை உருவாக்குவது, குறிப்பிட்ட பகுதிகளை ஒரு மாத காலத்திற்கு மூடி சீல்வைப்பது உள்ளிட்ட திட்டங்கள் அதில் இடம்பெற்றுள்ளன. 1.மூடி சீல் வைக்கப்படும் பகுதிகளில் இருந்து யாரும் வெளியேறவோ உள்ளே செல்லவோ அனுமதிக்கப்பட மாட்டார்கள். 2.கல்வி நிலையங்கள், அலுவலகங்கள் செயல்பட அனுமதிக்கப்படாது. 3.பொதுப்போக்குவரத்தும் இருக்காது. அத்தியாவசிய சேவைகள் மட்டும் அனுமதிக்கப்படும். 4.தொடர்ந்து 4 வாரங்களுக்கு புதிதாக கொரோனா தொற்று உறுதிப்படுத்தவில்லை எனில் மட்டுமே, கட்டுப்பாடுகள் தளர்த்தப்படும். 5.கொரோனா உறுதி செய்யப்பட்டவர்கள் மட்டுமின்றி, சந்தேகத்திற்கிடமானவர்கள் அனைவரும் தனிமை வார்டில் மருத்துவ கண்காணிப்பில் வைக்கப்படுவார்கள். 6.லேசான அறிகுறிகள் இருப்பவர்கள் மைதானங்களிலும், மிதமான அறிகுறிகள் இருப்பவர்கள் மருத்துவமனைகளிலும், தீவிர அறிகுறிகள் இருப்பவர்கள் உயர்சிறப்பு மருத்துவமனைகளிலும் அனுமதிக்கப்படுவார்கள். 7.பரிசோதனையில் இரண்டு முறை நெகடிவ் என வந்தவர்கள் மட்டுமே வீடு திரும்ப அனுமதிக்கப்படுவார்கள். 8.மருத்துவர்கள், செவிலியர்கள் மற்றும் மருத்துவப் பணியாளர்கள் எப்போதும் மூன்றடுக்கு சர்ஜிக்கல் மாஸ்க் மற்றும் கையுறை அணிந்திருக்க வேண்டும் என மத்திய சுகாதாரத்துறை வெளியிட்டுள்ள ஆவணத்தில் குறிப்பிடப்பட்டுள்ளது. மேலும் செய்திகள் தனியார் மருத்துவமனையில் பணியாற்றியவர் நெல்லூரில் கொரோனாவுக்கு டாக்டர் பலி: சிகிச்சை அளிக்க முன்வராத அரசு மருத்துவர்கள் குப்பையை அகற்றிய அமைச்சர் 81 கோடி பயனாளிகளுக்கு வழங்கலாம் 9 மாதங்களுக்கு தேவையான உணவு தானியம் கையிருப்பு: ராம்விலாஸ் பஸ்வான் தகவல் இந்தியாவில் பலி எண்ணிக்கை 273 ஆக உயர்ந்தது: பாதிப்பு 8,356 காலரா பரவியபோது மாஸ்க், கையுறை அணியாமல் வங்கதேசத்தில் சிகிச்சை அளித்தேன்: நினைவு கூர்ந்தார் தஸ்லிமா நஸ்ரீன் அகமதாபாத்தில் அதிரடி: முகக்கவசம் அணியாவிட்டால் 5,000 அபராதம், 3 ஆண்டு சிறை - கொரோனா பரவலை தடுக்க நேற்று மக்கள் ஊரடங்கு: வெறிச்சோடிய மதுரை மாநகரம் - கொரோனா தாக்குதலுக்கு மத்தியில் குரோஷியாவை உலுக்கிய கொடூர நிலநடுக்கம்...!இடிபாடுகளில் சிக்கி பலர் படுகாயம்! - சீனாவின் ஜாக் மா அறக்கட்டளை மூலம் நன்கொடையளித்த மில்லியன் கணக்கான மருத்துவ பொருட்கள், கிழக்கு ஆபிரிக்க நாடான எத்தியோப்பா விமான நிலையத்திற்கு வந்தடைந்தது! - கொரோனா தாக்குதலை முன்னிட்டு இந்தியா முழுவதும் ஊரடங்கு உத்தரவு: மக்கள் நமாட்டம் இல்லாததால் வெறிச்சோடிய நகரங்கள்...! புகைப்படங்கள் - கொரோனா வைரஸ் எதிரொலி: இந்தியாவில் ஊரடங்கு உத்தரவை தொடர்ந்து பணியில் ஈடுபட்டுள்ளவர்களுக்கு பொதுமக்கள் கைத்தட்டி நன்றி தெரிவித்தனர்


கரோனா அச்சுறுத்தல் காரணமாக கைதிகளை விடுதலை செய்யும்போது, எந்த வகை கைதிகளை விடுதலை செய்யலாம் என முடிவு செய்ய, உயர்மட்டக் குழு அமைக்கக் கோரிய மனுவுக்கு பதிலளிக்கும்படி, தமிழக அரசு உள்துறை செயலாளருக்கு, சென்னை உயர் நீதிமன்றம் உத்தரவிட்டுள்ளது. கரோனா வைரஸ் பரவுவதை அடுத்து, சிறைக் கைதிகளுக்கு இடைக்கால ஜாமீன்கள் வழங்கப்பட்டு வருகின்றன. தமிழகத்திலும், புதுச்சேரியிலும், விசாரணைக் கைதிகள், தண்டனைக் கைதிகள், குண்டர் தடுப்புச் சட்டத்தின் கீழ் சிறையில் அடைக்கப்பட்டவர்கள் என பலவகை கைதிகள் உள்ளனர். இந்த கைதிகளின் ஜாமீன் மனுக்கள் நிலுவையில் உள்ளன. இவர்களில் எந்தவகை கைதிகளுக்கு ஜாமீன் வழங்கலாம் என முடிவெடுக்க, உயர்மட்டக் குழு அமைக்க உத்தரவிடக் கோரி, செய்யாறைச் சேர்ந்த கிருஷ்ணமூர்த்தி என்பவர் உயர் நீதிமன்றத்தில் பொது நல வழக்கு தாக்கல் செய்திருந்தார். இந்த வழக்கை, நீதிபதிகள் வினீத் கோத்தாரி மற்றும் சுரேஷ் குமார் அடங்கிய அமர்வு, வீடியோ கால் மூலம் விசாரித்தது. அப்போது, எந்த வகை கைதிகளுக்கு ஜாமீன் வழங்கலாம் என முடிவெடுக்க, மாநில சட்டப் பணிகள் ஆணைக் குழு, உள்துறை செயலாளர், டி.ஜி.பி., அடங்கிய குழுவை அமைக்க உச்ச நீதிமன்றம் பிறப்பித்த உத்தரவு, மனுதாரர் தரப்பில் சுட்டிக்காட்டப்பட்டது. அப்போது, நீதிபதி வினீத் கோத்தாரி, உச்ச நீதிமன்ற உத்தரவின்படி ஏற்கனவே குழு அமைக்கப்பட்டுள்ளதாகவும், அந்தக் குழுவின் தலைவராக தான் பதவி வகிப்பதாகவும் குறிப்பிட்டார். அப்போது குறுக்கிட்ட அரசு கூடுதல் தலைமை வழக்கறிஞர் அரவிந்த் பாண்டியன், இந்தக் குழு கடந்த மார்ச் 26-ம் தேதி கூடி ஆலோசித்ததாக குறிப்பிட்டார். இதையடுத்து, மனுவுக்கு ஏப்ரல் 8-ம் தேதிக்குள் பதிலளிக்கும்படி தமிழக அரசுக்கு உத்தரவிட்ட நீதிபதிகள், ஜாமீன் மனுக்கள் மீது விரைந்து விளக்கம் அளிக்கும்படி சம்பந்தப்பட்ட காவல் துறையினருக்கு அறிவுறுத்தும்படி அரசு கூடுதல் தலைமை வழக்கறிஞருக்கு உத்தரவிட்டனர்.


source: CulturaX

text: தமன்சே - விமர்சனம் | Cinema Movie Review | Movie Reviews | Tamil movies| Tamil actor actress gallery |Tamil Cinema Video,Trailers,Reviews and Wallpapers. தமன்சே பிற நடிகர்கள்: நிகில் திவேதி பிற நடிகைகள்: ரிச்சா சதா இயக்குனர்: , நவநீத் பெகால் 11 அக், 2014 - 15:05 IST தினமலர் விமர்சனம் » தமன்சே துப்பாக்கியின் பின்னணியிலும், ரவுடிகளின் பின்னணியிலும் உருவாகியுள்ள ரொமான்டிக் படம் தான் தமன்சே. கதையில் அடுத்தடுத்து என்ன நிகழப்போகிறது என்பதை முன்கூட்டியே யூகிக்க முடிவதால், நவநீத் பெகாலின் இயக்கம் பலவீனமாக தெரிகிறது. கதைப்படி ஹீரோ முன்னாவான நிகில் திவேதியும், ஹீரோயின் பபுவான ரிச்சா சதாவும் வெவ்வேறு கிரிமினல்கள். ஒருக்கட்டத்தில், இக்கட்டான நிலையில் இருவரும் சந்திக்கும் சூழல் ஏற்படுகிறது. அப்போது அவர்களுக்குள் ஏற்படும் பழக்கம் காதலாகும் தருவாயில் பபு அவரை பிரிந்து செல்கிறார். பபுவை தேடி அலையும் முன்னா, அவர் ராணா தவு(தமன்தீப் சிங்) எனும் கொள்ளைக்கூட்டத்தில் இருப்பது தெரியவருகிறது. தனது காதலுக்காக முன்னாவும் அந்தக்கூட்டத்தில் சேருகிறார். முன்னா-பபுவின் காதல் கைகூடியதா.? ராணாவின் கூட்டத்தில் இருந்து முன்னா-பபு இருவரும் வெளியேறினார்களா.? என்பது தான் தமன்சே படத்தின் மொத்தகதையும்! நிகில் திவேதி உயிரை கொடுத்து நடிக்க முற்பட்டிருக்கிறார். ஆனால் அவரது நடிப்பு எடுபடவில்லை. தனது கேரக்டர் தன்மையை அறிந்து அவர் நடிக்க தவறிவிட்டார். குறிப்பாக அவர் பேசும் வசனங்கள், அவரது நடிப்பு, பாவனைகள் எல்லாம் செயற்கை தனமாக தெரிகிறது. ரிச்சாவின் நடிப்பு ஓ.கே., என்றாலும் அவர் கொள்ளைக்கூட்டத்தில் இருந்து கொண்டு செய்யும் செயல்கள் எல்லாம் அபட்டமாக, செயற்கை தனமாக தெரிகிறது. நிகிலை போல, ரிச்சாவும் வசனக்காட்சிகளில் சொதப்பியுள்ளார். தமன்தீப் சிங்கின் நடிப்பு தான் ஆறுதல், இருந்தாலும் மோசமான திரைக்கதை, இயக்கத்தால் இவரது நடிப்பும் பலவீனமாக தெரிகிறது. பல காட்சிகளில் படத்தின் ஒளிப்பதிவு மிக மோசமாக உள்ளது. இதேப்போல் படத்தொகுப்பில் கொஞ்சம் கூடுதல் கவனம் சேர்த்திருக்கலாம். இயக்குநர் நவநீத் பெகாலை பற்றி ஒரு வார்த்தையில் சொல்ல வேண்டுமென்றால், ரசிகர்களை அவர் டார்ச்சர் செய்திருக்கிறார். படத்தில் ஆரம்பத்தில் போலீசில் இருந்து தப்பித்து ஓடும் ஹீரோயின் ரிச்சா, படம் முழுக்க ஓடிக்கொண்டே இருக்கிறார். படம் முழுக்க ஒரு சினிமாத்தனமே இருக்கிறது. அடுத்தடுத்து என நடக்கும் என்று முன்கூட்டியே யூகிக்கவும் முடிகிறது. மேலும் படத்தில் கதையோ, காட்சிகளோ பெரிதாக இல்லாததாலும் இப்படம் ரசிகர்களை சுத்தமாக கவரவில்லை. ''தமன்சே''-யில் கதை குறைபாடு இருந்தாலும் வசனங்களுக்காக ஒரு தடவை வேண்டுமானால் பார்க்கலாம், மற்றபடி ரசிகர்களை ஈர்க்க தவறிவிட்டதால் ''தமன்சே'' - 'தமசாகிவிட்டது!'


VanniOnline News: இசைப்பிரியா வீடியோ! இராணுவச் சிப்பாய் ஒருவரே தந்தார்! சனல்4 கெலும் மக்ரே அதிர்ச்சித் தகவல் இசைப்பிரியா வீடியோ! இராணுவச் சிப்பாய் ஒருவரே தந்தார்! சனல்4 கெலும் மக்ரே அதிர்ச்சித் தகவல் இசைப்பிரியா இலங்கை இராணுவத்தினரால் உயிருடன் பிடித்துச் செல்லப்படுகின்ற வீடியோ இலங்கை இராணுவ சிப்பாய் ஒருவரே தனக்குத் தந்தார் என அதன் தயாரிப்பாளரான சனல்4இயக்குநர் கெலும் மக்ரே அதிர்ச்சித் தகவலை வெளியிட்டுள்ளார். 0 Responses to இசைப்பிரியா வீடியோ! இராணுவச் சிப்பாய் ஒருவரே தந்தார்! சனல்4 கெலும் மக்ரே அதிர்ச்சித் தகவல் Copyright 2009 : VanniOnline News: இசைப்பிரியா வீடியோ! இராணுவச் சிப்பாய் ஒருவரே தந்தார்! சனல்4 கெலும் மக்ரே அதிர்ச்சித் தகவல்


ஊருக்குள் புகுந்த சிறுத்தையை கம்பால் அடித்து கொன்ற மக்கள் | On camera, Leopard brutally beaten to death by villagers in Gujarat செய்திகள் இந்தியா Advertisement Posted Date : 12:01 (04/07/2016) Last updated : 14:43 (04/07/2016) ஊருக்குள் புகுந்த சிறுத்தையை கம்பால் அடித்து கொன்ற மக்கள் குஜராத் மாநிலத்தில் பவான்நகர் மாவட்டத்தில் உள்ள ராஜ்மால் கிராமத்தில் ஊருக்குள் புகுந்த சிறுத்தையை கிராமத்தினர் கற்களை எறிந்தும் கம்புகளால் அடித்தும் கொன்றுள்ளனர். அந்த வீடியோ இணையங்களில் பரவி வருகிறது. சிறுத்தை கொல்லப்பட்டதற்கு விலங்கு நல ஆர்வலர்கள் கடும் கண்டனம் தெரிவித்துள்ளனர். View Comments பிரேசிலிலும் அட்டூழியம் : ஒலிம்பிக் டார்ச்சில் பங்கேற்ற சிறுத்தை சுட்டுக் கொலை! Related Tagsகுஜராத்,சிறுத்தை,கொலை Advertisement Advertisement Advertisement Advertisement அதிகம் படித்தவை


இரவு நேரத்தில் க.பரமத்தி பஸ் ஸ்டாப்பில் பஸ்களை நிறுத்தணும்| Dinamalar Added : டிச 02, 2019 10:03 கரூர்: கரூர்-கோவை நெடுஞ்சாலையில், 18 வது கி.மீ., தூரத்தில் க.பரமத்தி உள்ளது. இப்பகுதியில் உள்ள மக்கள் கோவை, திருப்பூர், கரூர் செல்ல, க.பரமத்தி பஸ் ஸ்டாப்பில் இருந்து புறப்பட வேண்டும். பகல் நேரத்தில் ஒரு சில பஸ்கள் மட்டும், க.பரமத்தி பஸ் ஸ்டாப்பில் நின்று செல்லும். இரவு நேரத்தில் கோவை, திருப்பூர் மற்றும் கரூரில் இருந்து செல்லும் பஸ்கள், க.பரமத்தி பஸ் ஸ்டாப்பில் கரூர்: கரூர்-கோவை நெடுஞ்சாலையில், 18 வது கி.மீ., தூரத்தில் க.பரமத்தி உள்ளது. இப்பகுதியில் உள்ள மக்கள் கோவை, திருப்பூர், கரூர் செல்ல, க.பரமத்தி பஸ் ஸ்டாப்பில் இருந்து புறப்பட வேண்டும். பகல் நேரத்தில் ஒரு சில பஸ்கள் மட்டும், க.பரமத்தி பஸ் ஸ்டாப்பில் நின்று செல்லும். இரவு நேரத்தில் கோவை, திருப்பூர் மற்றும் கரூரில் இருந்து செல்லும் பஸ்கள், க.பரமத்தி பஸ் ஸ்டாப்பில் நிறுத்தப்படுவது இல்லை. இதனால், மக்கள் பெரும் அவதிப்படுகின்றனர். எனவே, க.பரமத்தி பஸ் ஸ்டாப்பில், அரசு மற்றும் தனியார் பஸ்களை நிறுத்தி செல்ல அதிகாரிகள் நடவடிக்கை எடுப்பது அவசி யம்.


source: fineweb

text: புதிய அரசியல் யாப்பின் மூலம் நாட்டை துண்டாட இலங்கையின் தற்போதைய ஜனாதிபதி மைத்திரி மற்றும் ரணில் அரசாங்கம் சதித் திட்டம் தீட்டி வருவதாக மஹிந்த ராஜபக்ச குற்றம் சாட்டியுள்ளார். 29 ஆயிரம் படையினர் தமது உயிர்களை தியாகம் செய்து மீட்ட இந்த நாட்டை துண்டாட ஒருபோதும் இடமளிக்க முடியாது என்றும் மகிந்த ராஜபக்ச சூளுரை விடுத்துள்ளார். கொழும்பில் இடம்பெற்ற தேசப்பற்றுடைய தேசிய இயக்கத்தின் தலைவரான கலாநிதி குணதாச அமரசேகர எழுதிய சிறந்த நாட்டை கட்டியழுப்புவதற்கான பயணம் என்ற நூல் அறிமுக விழா நிகழ்வில் கலந்துகொண்டு உரையாற்றும் போதே அவர் இதனைத்தெரிவித்துள்ளார். அவர் மேலும் தெரிவிக்கையில், அரசாங்கத்தின் இந்த நடவடிக்கைகளுக்கு முடிவுகட்ட மக்கள் அணி திரள வேண்டும், இந்த அரசாங்கத்தின் நடவடிக்கையால் நாடு பாரிய ஆபத்தை எதிர்நோக்கியுள்ளது. இன்று நாம் வெளிநாடுகளுக்கு கீழ்படிந்த யுகத்தில் இருப்பதாக நான் கருதுகிறேன். நாம் வெளிநாடுகளுடன் இணைந்து யுத்தக் குற்றச்சாட்டுகள் தொடர்பிலான ஆணைக்குழுக்கள் தொடர்பில் நாமே ஆலோசனை முன்வைக்கின்றோம். நாம் இணை ஆலோசகராக மாறுகின்றோம். அந்த நிலை இன்று உருவாகியுள்ளது. நாம் வெளிநாட்டு நீதிபதிகளை உள்ளடக்கிய நீதிமன்றத்தை உருவாக்க வேண்டுமென மனித உரிமைகள் ஆணையாளர் தெரிவிக்கின்றார். இது தொடர்பில் ஆராயுமாறு பணிப்புரை விடுக்கின்றார். பான் கீ மூன் இங்கு வந்து கத்துகிறார். இனவாதத்துடன் இனப்படுகொலை நடைபெற்ற நாடுகளின் பட்டியலில் எம்மையும் இணைக்க அவர் தயாராகின்றார். நாங்கள் அமைதியாக பார்த்துக்கொண்டிருக்கின்றோம். நான் ஜனாதிபதியாக இருந்த காலத்தில் பல தடவைகள் மூன் என்னை சந்தித்திருக்கின்றார். யுத்தத்திற்கு முன்னரும் என்னை சந்தித்தார், பின்னரும் என்னை சந்தித்தார். யுத்ததத்தின் பின்னர் எந்தவொரு சந்தர்ப்பத்திலும் அவர் இவ்வாறான ஒரு கதையை கூற முனையவில்லை. இது புதிய கதை எமது நாட்டில் இருந்துகொண்டு எம்மை பற்றி குற்றச்சாட்டுக்களை முன்வைக்கின்றார். நாட்டினதும் மக்களினதும் நலன்களுக்காக குரல்கொடுத்தால் அவர்களை இனவாதிகள் என்றும் கடும்போக்காளர்கள் என்றும் முத்திரை குத்தி அரசாங்கம் திட்டமிட்டு ஓரங்கட்டி வருகின்றது. தனது சூழ்சிகளை தடையின்றி மேற்கொள்வதற்காகவே இவ்வாறு அரசாங்கம் திட்டமிட்டு செயற்படுவருகின்றது என அவர் தெரிவித்துள்ளமை குறிப்பிடத்தக்கது


மகிழ்ச்சி செய்தி.. எல்லா வகை கொரோனாவையும் விரட்ட ஒரே தடுப்பூசி! எலிகளுக்கு நடந்த பரிசோதனை வெற்றி | North Carolina Scientists is devolopingavaccine that can fight all variants of Coronavirus - Tamil Oneindia Updated: Thursday, June 24, 2021, 20:55 [IST] டெல்லி: இந்தியாவில் டெல்டா பிளஸ் உருமாறிய கொரோனா வைரஸ் தொடர்பாக, 40 கேஸ்கள் கண்டறியப்பட்டுள்ளன. இந்த உருமாற்றம் மிக கவலையளிக்க கூடியது என்று அரசு தெரிவித்துள்ளது. மகாராஷ்டிராவில் மொத்தம் 21, மத்திய பிரதேசத்தில் 6, கேரளா மற்றும் தமிழ்நாட்டில் தலா மூன்று, கர்நாடகாவில் இரண்டு மற்றும் பஞ்சாப், ஆந்திரா மற்றும் ஜம்மு ஆகிய இடங்களில் தலா ஒரு கேஸ்கள் கண்டுபிடிக்கப்பட்டுள்ளன. தற்போது செயல்பாட்டிலுள்ள கொரோனா தடுப்பூசிகள் அனைத்து வகை கொரோனா உருமாற்றத்தையும் சரியாக எதிர்க்குமா என்பதில் சந்தேகம் உள்ளது. எல்லாவற்றுக்கும் ஒரே தீர்வு டெல்டா பிளஸ் கொரோனா வைரசை தடுப்பூசிகளால் எதிர்க்க முடியாது என்று சில தொற்றுநோயியல் நிபுணர்கள் கூறுவதை பார்க்க முடிந்தது. இந்த நிலையில்தான், அமெரிக்க விஞ்ஞானிகள் தற்போது ஒரு புதிய, கொரோனா எதிர்ப்பு தடுப்பூசியை உருவாக்கி வருகின்றனர். இது கொரோனாவின், அனைத்து வகைகளையும் வேரறுக்கும். பெருந்தொற்றுக்கள் ஏற்படுவதை தடுக்கும் அது மட்டுமல்லாமல், இந்த தடுப்பூசி எதிர்காலத்தில் புதிதாக பெருந்தொற்று (pandamic) உலகில் ஏற்படுவதை தடுக்கும். அமெரிக்காவின் வடக்கு கரோலினா பல்கலைக்கழக விஞ்ஞானிகள், இது பற்றிய ஆய்வுகளை ஏற்கனவே தொடங்கியிருந்தனர். தற்போது அதுபோன்ற ஊசியை எலிகளுக்கு செலுத்தி பரிசோதித்துள்ளனர். இரு வகை வைரஸ்கள் மோசம் இந்த தடுப்பூசி இரண்டாம் தலைமுறை தடுப்பூசி என்று அழைக்கப்படுகிறது. தடுப்பூசி வைரஸின் அனைத்து உருமாற்றங்களுக்கு எதிராகவும், செயல்படுகிறது. ஒரே வைரசை சேர்ந்த உருமாற்றங்கள் கடந்த இரண்டு தசாப்தங்களில் உலகில் பெரும் அழிவை ஏற்படுத்தியுள்ளன. ஒன்று SARS, மற்றொன்று கோவிட் -19. எனவே இதுபோன்ற உருமாற்றங்களை தடுப்பது விஞ்ஞானிகளின் முதல் இலக்காக உள்ளது. எலிகள் மீது பரிசோதனை வெற்றி விஞ்ஞானிகளால் உருவாக்கப்பட்ட இந்த தடுப்பூசி எலிகள் மீது பரிசோதிக்கப்பட்டது. சோதனைகள் ஆன்டிபாடிகள் எலிகளில் உற்பத்தி செய்யப்படுகின்றன என்பது தெரியவந்துள்ளது. இது ஸ்பைக் புரதத்தை எதிர்க்கக்கூடிய ஆன்டிபாடிகளின் வளர்ச்சியை ஏற்படுத்துகிறதாம். பரிசோதிக்கப்பட்ட எலிகளுக்கு, SARS மற்றும் கோவிட் -19 வைரஸ்கள் செலுத்தி இதை உறுதி செய்துள்ளனர் விஞ்ஞானிகள். பல வைரஸ் பார்முலா இந்த விஞ்ஞானிகள் மெசேஞ்சர் ஆர்.என்.ஏ. பார்முலாவைப் பயன்படுத்துகிறார்கள். இது பைசர் மற்றும் மாடர்னா தடுப்பூசி போன்றதாகும். இருப்பினும் ஒரே ஒரு வைரசுக்கான மெசேஞ்சர் ஆர்.என்.ஏ. குறியீட்டைச் சேர்ப்பதற்கு பதிலாக, பல வைரஸ்களின் மெசேஞ்சர் ஆர்.என்.ஏ.க்களை சேர்த்து பரிசோதிக்கிறார்கள். எனவேதான், எந்த உருமாற்றம் வந்தாலும், இந்த தடுப்பூசி அதை செயலிழக்கச் செய்து விடுமாம். உலகிற்கு மகிழ்ச்சி செய்தி இவை அனைத்தையும் விரிவாக பரிசோதித்து வருவதாகவும், அனைத்தும் சரியாக நடந்தால், அடுத்த ஆண்டு மனிதர்கள் மீது பரிசோதிக்க முடியும் என்றும் கூறப்படுகிறது. அப்படி நடைபெற்றால், மனித குலத்திற்கு அது மாபெரும் மகிழ்ச்சி திருநாளாக அமையும். coronavirus vaccine us கொரோனா கொரோனா வைரஸ் அமெரிக்கா Scientists are currently working to develop an anti-corona vaccine that will eliminate all variants of the covid.The vaccine is currently being tested on rats by scientists. Scientists at the University of North Carolina in the United States doing this.


மேட்ரிமோனியில் வரன் தேடும்போது எந்தெந்த விஷயங்களில் கவனம் தேவை - lifeberrys.com Tamil இந்தி மேட்ரிமோனியில் வரன் தேடும்போது எந்தெந்த விஷயங்களில் கவனம் தேவை By: Karunakaran Mon, 19 Oct 2020 2:30 PM நேரில் ஒருவரிடம் சொல்லி வரன் தேடும்போது எந்தந்த விஷயங்களில் கவனமாக இருப்பீர்களோ... அதை விட இன்னும் சில விஷயங்களில் மேட்ரிமோனியில் வரன் தேடும்போது கவனம் தேவை. மேட்ரிமோனியில் வரன் தேடுபவர்கள் கவனிக்க வேண்டிய விஷயங்கள் ஏராளம் இருக்கின்றன. அவற்றில் முதன்மையான5விஷயங்கள் உள்ளன. நிறைய மேட்ரிமோனி இணையதளங்கள் வந்துவிட்டன. அவற்றில் சரியான தகவல்களை அளிக்கும் தளத்தைத் தேர்வு செய்ய வேண்டும். சில மேட்ரிமோனி தளங்களில் பல தகவல்களைக் கேட்கவே மாட்டார்கள். ஓரிரு தகவல்களுக்குப் பிறகு பணம் கட்ட வைப்பதிலேயே குறியாக இருப்பார்கள். அம்மாதிரியான தளங்களைத் தவிர்த்துவிடுங்கள். சிலர் எதிர்பார்ப்பு என மறைமுகமாக வரதட்சணையைக் குறிப்பிட்டிருப்பார்கள். அதுபோன்ற விண்ணப்பங்களை நிராகரியுங்கள். உங்களிடம் நிறைய தகவல்களை ஒரு தளம் கேட்டால், அதேபோல பெண் / பையன் வீட்டிலேயும் கேட்டிருப்பார்கள். அதனால், அந்தத் தளங்களில் நீங்கள் தேடும் வரன் குறித்த முழு தகவல்களையும் செக் பண்ணுங்கள். வரன் பதிவு செய்யும்போது போன் அல்லது மொபைல் நம்பர் கேட்பார்கள். நீங்கள் தரும் எண்ணை வைத்திருப்பவர், எப்போது யார் அழைத்தாலும் உடனே எடுத்து பேசுபவராக இருக்க வேண்டும். ரொம்ப பிஸியாக இருப்பவர் எண்ணைக் கொடுக்க வேண்டாம். மணமகன் தேடுகிறீர்கள் எனில், உங்கள் பெண்ணின் எண்ணைக் கொடுப்பது குறித்து அப்பெண்ணுடன் ஆலோசித்துக் கொடுங்கள். சிலர் சாதியின் உட்பிரிவிலும் நுட்பமாக வேண்டும் எனக் கேட்பார்கள். அதுதேவைதானா என்பதை ஆலோசித்து முடிவெடுங்கள். ஏனெனில், ரொம்பவும் கெடுபிடியான நபர்களின் உறவுகள் சீக்கிரம் உடைந்துவிடும். என்னதான் ஆன்லைனின் விவரங்களைச் செக் பண்ணினாலும் நேரில் பார்ப்பது, பேசுவது போல ஆகாது. அதனால், நீங்கள் தேர்தெடுத்த பையன் அல்லது பெண் தொடர்பான நபர்களை நேரில் சென்று விசாரிக்க தயக்கம் காட்டாதீர்கள். அதை பெண் பார்ப்பது என்பதாக முடிவெடுத்து செல்லாதீர்கள். பொதுவாக விசாரிப்பது என்பதாகவே இருக்கட்டும். ஏனெனில் மேட்ரிமோனி மூலம் பல வரன்கள் வரும். ஒவ்வொருன்றுக்கும் பெண் பார்க்கச் செல்லும் நடைமுறை சரிவராது. நிதானமாக, பொறுமையாக, அவசரம் காட்டாமல் வரன்களைத் தேர்தெடுங்கள்.


text: வடசென்னைப் பானியில் பேட்ட புரோமோஷன் – பேட்டப் பராக்! - worldpublicnews You are at:Home»சினிமா»வடசென்னைப் பானியில் பேட்ட புரோமோஷன் – பேட்டப் பராக்! By worldpublicnews on December 5, 2018 · சினிமா பேட்டப் படம் பொங்கலுக்கு வெளியாக இருப்பதை அடுத்து இப்போதில் இருந்தே அதன் விளம்பர வேலைகளை ஆரம்பித்து விட்டது சன்பிக்சர்ஸ் நிறுவனம். பேட்டப் படத்தில் ரஜினியுடன் இணைந்து விஜய்சேதுபதி, த்ரிஷா, சிம்ரன், நவாஸுதின் சித்திக், சசிகுமார், பாபி சிம்ஹா, மேகா ஆகாஷ், மகேந்திரன் என பலர் இணைந்து நடித்துள்ளனர். படத்தில் பலர் முக்கியமான கதாபாத்திரத்தில் நடித்து வருவதால் அவர்களின் கேரக்டர்களை அறிமுகப்படுத்தும் விதமாக தற்போது போஸ்டர்கள் வெளியிடப்பட்டு வருகின்றன. இதுவரை ரஜினியின் வெவ்வேறு தோற்றங்களைக் கொண்ட போஸ்டர்கள் மட்டுமே வெளியான நிலையில் தற்போது முதல் முறையாக விஜய்சேதுபதியின் புகைப்படத்தோடு கூடிய போஸ்டர் வெளியாகி உள்ளது. துப்பாக்கியோடு ஆக்ரோஷமாக அமர்ந்திருக்கும் விஜய் சேதுபதிக்குப் பின்னால் ரஜினி சில்ஹவுட்டில் நடந்து வருவது போன்ற போஸ்டரை வெளியிட்டுள்ளனர். விஜய் சேதுபதியின் கதாபாத்திரத்தின் பெயர் ஜித்து எனவும் போஸ்டரில் வெளியிடப்பட்டுள்ளது. ஏற்கனவே வடசென்னைப் படத்திலும் இதுபோன்ற அதிக நடிகர்கள் முக்கியமானக் கதாபாத்திரத்தில் நடித்திருந்ததால் ஓவ்வொரு நடிகர்களின் பெயர்களோடு கதாபாத்திர அறிமுக போஸ்டர்கள் வெளியாகி ரசிகர்கள் மத்தியில் நல்ல வரவேற்பைப் பெற்றது. எனவே பேட்டப் படத்திற்கும் அது போலவே புரோமோஷன்களை படக்குழு செய்ய முடிவெடுத்துள்ளதாகத் தெரிகிறது விஜய் சேதுஅபதியை அடுத்து நவாசுதீன் சித்திக், சசிக்குமார், பாபி, சிம்ரன், திரிஷா போன்றோருக்கும் இதைப் போன்ற போஸ்டர்கள் வரிசையாக வெளியிடப்படும் என எதிர்பார்க்கப்படுகிறது.


இறக்கிப்போட்ட ஜீன்ஸின் மேல் ஜாக்கி பட்டை உன்னுது இறுக்கிப்போட்ட அர்ணாகொடியுள் எலாஸ்டிக்போன சுடர்மணி என்னது எல்லோபோர்டு பல்லவனுக்கு மூணுரூவா மொய்யி ஏசிபோட்ட வோல்வுக்குள்ள ”புல்ஸிட் ட்ராபிக்”குங்கற நீய்யி வெறிக்க வெறிக்கப் பார்த்தே பூத்த கண்கள் என்னுது ரேபனை கழட்டுன ஒடனே சுருக்கும் கண்கள் உன்னுது ”லதாவை நான் காதலிக்கறேன்”னு இன்னம் செவுத்துலதான் எழுதறேன் “ரெடி ஃபார் அ டேட்?”னு நீ ஃபேஸ்புக்குல எழுதற உனக்கும் எனக்கும் மாசக்கடைசியில் ரெண்டு சைபரே வித்தியாசம் டேபிள் தொடச்சுப்போகையில் நீ உதிர்க்கும் ”தாங்ஸ்”சில் நிக்குது உன் மனிதாபிமானம் கூடவே உன்தரத்தில் என் இடமும் ஆனாபாரு... நீயே உன் கம்ப்பூட்டரை துண்டுதுண்டாய் தின்னும்வரை உன் வெளிக்கியை ட்ராக்ட்ராப்பை ட்ராஸ்பின்னில் போடும்வரை நான் நானாகவே வேண்டுமுனக்கு இன்னனும் தெளிவில்லை சமூகத்துல தனிச்சுப்போவது நீயா நானான்னு நிச்சயம் தெரியுமெனக்கு பதில் தெரியும் நாளில் வெளிப்படுமென் வன்மம் உனதுபோல பூசிமெழுகி இருக்காது! எனக்கென்ன... ஏக்கம் எனக்கொன்னும் புதுசில்லை ***** கதிர் இங்கே ! - வேறென்ன? பழமைபேச ஏழாப்பு C பிரிவு கல்வியால் மட்டுமே.. இருளில் இருந்து வெளிச்சத்துக்கு... என்னக் கொடுமை மணி இது!? நான் வழக்கம் போல 12 மார்க்குதான்... நீங்க எவ்வளவு? கூட்டாளி/சேக்காளி/க்ளாஸ்மேட்டு/பிரண்டு.... அது ஒரு கனாக்காலம்! ஒரே வாரத்துல ரெண்டு பதிவுங்க... கையெல்லாம் நடுங்குது! வா ங்கப்பு... வருசம் ஒருக்கா தீவாளிக்கு எங்கூட்டுல இட்லிக்கு போட்டிருக்கோம்கற மாதிரி நீயும் வருசத்துக்கு ஒருக்கா ஒரே ஒரு ”உள்ளேன் அய்யா”பதிவெழுதறயே... உனக்கு வெக்கமா இல்லே இளவஞ்சின்னு தானே கேக்கறீங்க? எழுதுனா என்னங்க.. பதிவுகளைப் படிச்சா என்னங்க.. வலைப்பதிவரு பதிவரு தான். பதிவுலகமும் ஒன்னும் மாறிடலை. அப்படியே தானே இருக்கு! என்னதான் இருந்தாலும் பதிவு போடலாம்னு தோணினா எழுத மேட்டரு வேணாமா? அதான் நானே என்னை மேட்டராகி வழக்கம்போல... கொசுவத்தி.... ஹிஹி... ***** போனவருசம் புத்தக கண்காட்சிக்குப் போய்6மணிநேரம் சுத்திசுத்தி வந்தேன். பெரியார் ஒரு பார்வைல இருந்து சாருவோட 10 புத்தகக்கட்டைத் தொட்டு சூனியம் வைச்சுக்காம ஜாக்கிரதைய தள்ளி நடந்து, நம்ப அய்யனார் புஸ்தகம் அட்டையை நின்னு ரசிச்சது வரைக்கும் செஞ்சு ஏறக்குறைய எல்லா பதிப்பகத்துலையும் பெரண்டு வந்தேன். துளசியக்கா பூனைக்குட்டி புத்தகத்தைக்கூட அங்கனயே நின்னு கால்வாசி படிச்சேன். கடைசியா என்ன வாங்குனேன்னா கேக்கறீங்க? வெளில கேண்டீன்ல சூடா மசால்தோசையும் காப்பியும்! ஆனா ஏன் ஒரு புத்தகம்கூட வாங்கத் தோணலைன்னு பயங்கற ஃபீலிங்கப் போச்சுங


source: wikipedia

text: 1648 ஆம் ஆண்டில், பிரான்ஸிலுள்ள பாரிஸ் நகரில் சில இளம் கலைஞர்கள் ஒன்றுகூடி Academie Royale de peinture et de sculpture என்னும் பெயரில் ஒரு கவின்கலை நிறுவனமொன்றை உருவாக்கினர். இதுவே இக்கோல் நஷனல் சுப்பீரியர் டெஸ் பியூக்-ஆர்ட்ஸ் இன் முன்னோடி நிறுவனமாகும். இதில் முக்கிய பங்கு வகித்தவர் சார்ள்ஸ் லே புரூண் என்பவராவார். திறமையுள்ள மாணவர்களுக்கு, அவர்களுடைய பின்னணியைப் பாராது, இலவசமாகக் கலைத்துறைகளிற் பயிற்சியளிப்பது இந் நிறுவனத்தின் முக்கிய நோக்கங்களில் ஒன்றாகும். பண்டைய கிரேக்க, ரோமானியக் கலைப் பாணிகளுக்கு முக்கியத்துவம் கொடுக்கும் வகையிலேயே, இந் நிறுவனத்தின் பயிற்சிகள் அமைந்திருந்தன. ஒவியம், சிற்பம் போன்ற துறைகளிற் பயிற்சி கொடுப்பதற்காக, 'சிற்ப, ஓவிய அக்கடமி' என்ற பிரிவும், கட்டிடக்கலைப் பயிற்சிக்காகக் 'கட்டிடக்கலை அக்கடமி' என்ற பிரிவுமாக இரண்டு பிரிவுகளாக இது இருந்தது. அக்காலத்தில் பிரெஞ்சு அரசாங்கத்தினால் ரோம் நகரில் அமைக்கப்பட்டிருந்த Academie de France a Rome என்னும் புகழ்பெற்ற நிறுவனத்தில் 4 ஆண்டுகள் படிப்பதற்கு மாணவர்களைத் தெரிவு செய்வதற்காகக் கடுமையான போட்டிகளை மாணவரிடையே, ஒவ்வொரு வருடமும் இந்த நிறுவனம் நடத்திவந்தது. இந் நிறுவனம், 1816ல் பாரிஸிலுள்ள புதிய இடமொன்றுக்கு மாற்றப்பட்டது. இந்த இடத்திலேயே இது இன்றுவரை இருந்து வருகிறது. 1863ல் இது தற்போதிய பெயருக்குப் பெயர் மாற்றம் செய்யப்பட்டது. பிரான்சின் கலை வரலாற்றில் இந் நிறுவனம் பெரும் பங்காற்றியுள்ளது எனக் கூறப்படுகிறது. இதன் நிறுவப்பட்டதன்பின், 19 ஆம் நூற்றாண்டுவரை, இருந்த பல புகழ் பெற்ற கலைஞர்கள் இங்கே உருவாக்கப்பட்டிருக்கிறார்கள். மேற்கோள்கள் பிரான்சு


text: நாவலப்பிட்டி பிரதேச செயலகத்திற்குட்பட்ட கெட்டபுலா போகீல் தோட்டத்தில் மண்சரிவு எச்சரிக்கை விடுக்கப்பட்டதன் காரணமாக 16 குடும்பங்களை சேர்ந்த 72 பேர் பாதிக்கப்பட்டுள்ளனர். இவர்கள் தற்பொழுது கெட்டபுலா பாரண்டா தமிழ் வித்தியாலயத்தில் தங்க வைக்கப்பட்டுள்ளனர். இவர்களுக்கான நிவாரண உதவிகள் தோட்ட நிர்வாகம் மற்றும் பிரதேச செயலகத்தின் ஊடாக வழங்கப்பட்டு வருகின்றது. இத்தோட்டத்தில் 18ம் இலக்க குடியிருப்பு தொகுதியின் பின்பகுதியில் மண்மேடுகள் மற்றும் கற்பாறைகள் சரிந்து விழ கூடிய நிலை காணப்படுவதாகவும், ஏற்கனவே பாரியலவிலான கற்பாறைகள் அப்பகுதியை நோக்கி வந்துள்ளதாகவும் பாதிக்கப்பட்ட இவர்கள் தெரிவிக்கின்றனர். பாதிக்கப்பட்ட இவர்களில் 19 சிறுவர்களும், குழந்தைகளும் அடங்குகின்றனர். இவர்களுக்கு நிவாரண உதவிகள் பலராலும் வழங்கப்பட்டு வருகின்ற போதிலும் தங்கி இருக்கும் இடத்தில் அடிப்படை வசதிகள் அற்ற நிலையில் வாழ்ந்து வருவதோடு சிறுவர்கள் மற்றும் குழந்தைகள் ஆகியோர் பல பிரச்சினைகளுக்கு முகங்கொடுத்து வருகின்றனர். மேலும் அதிகமான பெண்கள் தங்கியிருப்பதனால் தங்களுடைய தேவைகளை பூர்த்தி செய்து கொள்ள முடியாத அளவிற்கு பல அசௌகரியங்களை எதிர்நோக்கி வருவதாக பாதிக்கப்பட்ட இவர்கள் அங்கலாகின்றனர். தங்களை தற்காலிகமாக இடம்பெயர செய்திருந்தாலும் அதிகாரிகள் உரிய நடவடிக்கைகளை மேற்கொண்டு வீடுகளை அமைத்து கொடுக்குமாறு பாதிக்கப்பட்ட மக்கள் சம்மந்தப்பட்ட அதிகாரிகளிடம் கோரிகின்றனர்.


text: பிறருக்குச் சேவை செய்வதற்காக நாம் எத்தனையோ கஷ்டங்கள், தியாகங்கள், சரீர சிரமம் எல்லாம் அடைந்தாலும் இதற்கெல்லாம் மேலாக அதிலேயே ஒரு நிறைவை, சந்துஷ்டியை நமக்குள் ஏதோ ஒன்று அநுபவித்துக் கொண்டிருக்கிறது. இப்படியேதான் நாம் பூஜை பண்ணுவதால் ஸ்வாமிக்கு எந்த லாபமும் இல்லை. ஆனாலும் பூஜை, பாராயணம், க்ஷேத்திராடனம் என்று பல காரியங்களை பலவித கஷ்டங்களைப் பட்டு நாம் செய்வதிலே, நமக்கே ஒரு நிறைவு உண்டாகிறது. நம்மிடம் நமக்குள்ள பிரியத்தினால்தான், நமது நிறைவை வேண்டியே சேவை செய்கிறோம்; பூஜை செய்கிறோம். – ஜகத்குரு ஸ்ரீசந்திரசேகரேந்திர சரஸ்வதி ஸ்வாமிகளின் அருள்மொழிகள் In serving others we may have to undergo hardships, make sacrifices, and exert ourselves physically. But the happiness and sense of fullness we obtain is far greater compared to the trouble taken by us. Bhagawan does not gain anything from the puja we perform. In worshipping him, in reading the sacred texts, in going on pilgrimages we find inward joy. Why do we perform puja and why do we help others? It is all for our own satisfaction. – Pujya Sri Kanchi Maha Periyava. Categories: Deivathin Kural


கொரோனா வைரஸ் தொற்றால் பாதிக்கப்பட்ட இந்தியர்களின் எண்ணிக்கை 6,412 ஆக அதிகரித்துள்ளது. 199 பேர் உயிரிழந்துள்ளனர். 504 பேர் குணமடைந்து வீடு திரும்பியுள்ளதாக சுகாதாரத்துறை அமைச்சகம் தெரிவித்துள்ளது. நாடு முழுவதும் கொரோனா வைரஸ் தொற்று பாதிப்பு நாளுக்கு நாள் தீவிரமடைந்துள்ளது. இதனை தடுக்க அரசு பல்வேறு நடவடிக்கைகளை மேற்கொண்டு உள்ளது. இந்தியாவில் கொரோனாவுக்கு பலி எண்ணிக்கை நேற்று(வியாழக்கிழமை) வரை 166 ஆக இருந்தது.இன்று அது அதிகரித்துள்ளது. மத்திய சுகாதார அமைச்சகம் அளித்த தகவலின்படி வெள்ளிக்கிழமை காலை வரையிலான 12 மணி நேரத்தில் புதிதாக 547 பேருக்கு நோய்த்தொற்று கண்டறியப்பட்டது. சிகிச்சைப் பலனின்றி 30 உயிரிழப்புகள் ஏற்பட்டுள்ளன. இது தொடர்பாக சுகாதாரத்துறை அமைச்சகம் வெளியிட்ட அறிக்கையில்: இந்தியாவில் கொரோனாவால்,6,412 பேர் பாதிக்கப்பட்டுள்ளனர். அதிகபட்சமாக, மஹாராஷ்டிரா – 1,364 தமிழகம் – 834 டில்லி – 720 ராஜஸ்தான் – 463 தெலுங்கானா – 442 கேரளா -357 ஆந்திரா – 348 கர்நாடகா – 181 பேருக்கு கொரோனா தொற்று உறுதி செய்யப்பட்டுள்ளது. கொரோனாவால், உயிரிழந்தவர்களின் எண்ணிக்கையும் 199 ஆகவும், குணமடைந்தவர்களின் எண்ணிக்கையும் 504 ஆகவும் அதிகரித்துள்ளது. நோய்த் தொற்றால் இதுவரை அதிகபட்சமாக மகாராஷ்டிரத்தில் 72 போ் பலியாகி உள்ளனர். மத்தியப் பிரதேசம், குஜராத்தில் தலா 16, டெல்லியில் 9, தமிழகம், பஞ்சாபில் தலா 8, தெலங்கானாவில் 7 போ் கொரோனா வைரஸ் தொற்றால் ப்லியாகியுள்ளனர். கா்நாடகம், மேற்கு வங்கத்தில் தலா 5, உத்தரப் பிரதேசம், ஆந்திரப் பிரதேசம், ஜம்மு-காஷ்மீரில் தலா 4, ஹரியாணா, ராஜஸ்தானில் தலா 3, கேரளத்தில் 2, பிகாா், ஹிமாசல பிரதேசம், ஒடிஸாவில் தலா ஒருவா் பலியாகியுள்ளனர். கரோனா பாதிப்பின் மொத்தஎண்ணிக்கையில் (6,412) வெளிநாட்டவா் 71 பேரும்அடங்குவா் என்றுமத்திய சுகாதாரஅமைச்சகம் தெரிவித்துள்ளது.


text: சீன வங்கிக் கோபுரம் (சுருக்கம்: BOC கோபுரம்) இது ஹொங்கொங்கில் அமைக்கப்பட்டுள்ள சீன வங்கியின் தலைமையகம் ஆகும். இதன் அமைவிடம் ஹொங்கொங் தீவின் , சென்ட்ரல் மற்றும் மேற்கு மாவட்டத்தில் இலக்கம்-1 கார்டன் வீதி, சென்ட்ரல் நகரில் உள்ளது. உலகில் அதிக வானளாவிகளைக் கொண்ட நாடாக ஹொங்கொங்காக விளங்கியப்போதும், ஹொங்கொங் கட்டிக்கலையின் தனித்துவமானச் சின்னமாக இந்த சீன வங்கிக் கோபுரம் விளங்குகின்றது என்பது குறிப்பிடத்தக்கது. இதனை ஹொங்கொங்கின் அடையாளச் சின்னம் (Hong Kong's icon) என்றும் குறிப்பிடுவர். கட்டட வடிவமைப்பு இந்த கட்டடத்தை வடிவமைத்த கட்டடக் கலைஞரின் பெயர் யெஹ் மிங் பெய் (Ieoh Ming Pei) எனும் அமெரிக்கச் சீனராகும். தனது கட்டட வடிவமைப்புத் துறையில் பல விருதுகளையும் இவர் பெற்றவராவர். இவரை சுருக்கமாக இவரின் பெயரின் முதலெழுத்துக்களைக் கொண்டு ஐ. எம். பெய்) என அழைக்கப்படுகிறார். இக்கட்டடத்தின் உயரம் (1,033.5 அடிகள்) 315 மீட்டராகும். கட்டடத்தின் முனையில் பொருத்தப்பட்டிருக்கும் இரண்டு கூர்முனைகளின் உயரத்தையும் சேர்த்து கணக்கிட்டால் இதன் முழு உயரம் (1,205.4 அடிகள்) 367.4 மீட்டராகும். இக்கட்டடம் 72 மாடிகளை கொண்டுள்ளது. இக்கட்டடம் கட்டிமுடிக்கப்பட்ட காலகட்டத்தில் (1989 - 1992) ஹொங்கொங்கின் அதிக உயரமான கட்டடமாக இது விளங்கியது. அக்காலகட்டத்தில் ஆசியாவிலேயே அதிக உயரமான கட்டமாகவும் இதுவே விளங்கியுள்ளது. தற்போது இதனை விடவும் உயரமான கட்டடங்கள் பல ஹொங்கொங்கில் எழுந்துள்ளன. இருப்பினும் இக்கட்டடத்தின் வடிவமைப்பு இதன் தனித்துவத்தை க் காட்டி நிமிர்ந்து நிற்கிறது. கட்டடத்தைச் சுழ பசுமையான மரங்களும், குறும் நீர்வீழ்ச்சிகளும், பூங்காவுமாக காண்போரின் கண்களை கொள்ளை கொள்ளும் வகையில் வடிவமைக்கப்பட்டுள்ளன. ஹொங்கொங் வரும் சுற்றுலா பயணிகளை ஈர்க்கும் கட்டடங்களில் இதுவும் ஒன்றாகும். இந்த சீன வங்கி கோபுரம் குறித்து, சீனப் பாரம்பரியக் கட்டடக்கலை பெங் சுயி நிபுணர்கள் இதன் கூரிய விளிம்புகள் குறித்து விமர்சித்துள்ளனர். இந்த விளிம்புகள் இரவு நேரத்தில் வெள்ளை மின் கோடுகளாக மிளிரும். வரலாறு இக்கட்டிடம் கட்டப்பட்டிருக்கும் நிலப்பரப்பு, பிரித்தானியரினால் கட்டப்பட்ட பழமையான கட்டிடங்களில் ஒன்றான முறே இல்லம் அமைக்கப்பட்டிருந்த இடமாகும். இந்த முறே இல்லத்தின் ஒவ்வொரு கற்களாகப் பெயர்த்தெடுத்து, அவற்றை அப்படியே கடல் வழியூடாக கப்பலில் ஏற்றிச்சென்று ஹொங்கொங் தீவின் கிழக்கில், ஸ்டேன்லி எனும் இடத்தில் அதன் வடிவமைப்போ, கட்டிடச் சிதைவோ இல்லாமல் அப்படியே மீளெழுப்பப்பட்டுள்ளது. அதன் பின்னர் அந்த முறே இல்லம் அமைந்திருந்த நிலப்பரப்பில் 1985 ஆம் ஆண்டு சீன வங்கிக் கோபுரத்திற்கான கட்டுமானப் பணிகள் ஆரம்பம் ஆகின. கட்டிட நிர்மானப் பணிகள் நிறைவடைந்து, 1990 ஆம் ஆண்டு, மே மாதம் 7 ஆம் திகதி கட்டிடம் திறந்து வைக்கப்பட்டது. கட்டிட மாடிகள் 72 மாடிகளைக் கொண்ட இந்தக் கட்டிடத்தில் அடிப்பகுதியில் உள்ள 19 மாடிகள் வரையிலான பகுதியும், கட்டிடத்தின் முனைப்பகுதியில் 4 மாடிகளையும் சீன வங்கியின் பணிகளுக்காக பயன்படுத்தப்படுகிறது. ஏனைய மாடிகள் அனைத்தும் பிற நிறுவனங்களுக்கு குத்தகைக்கு கொடுக்கப்பட்டுள்ளன. துணை நூல்கள் மு. அப்பாஸ் மந்திரி. (2001). உலக நாடுகளும் விவரங்களும். சென்னை: குட்புக்ஸ் பதிப்பகம். வெளி இணைப்புக்கள் சீன வங்கி தலைமையகம், ஹொங்கொங் புகைப்படக் காட்சி ஹொங்கொங் தீவு ஹொங்கொங்கின் கட்டடங்கள் கோபுரங்கள்


கொத்து பரோட்டாவை சுவைத்தவர்கள் அதன் சுவையை மறக்கமாட்டார்கள்.இதில் சிக்கன் பதிலாக முட்டை அல்லது காய்கள் சேர்த்து செய்யலாம்.


text: கிருட்டினன், கிருட்டிணன், அல்லது கிருஷ்ணன் (Krishna) இந்து சமய கடவுளாவார். இவர் விட்டுணுவின் அவதாரங்களுள் ஒருவராக வைணவர்களால் கருதப்படுகிறார். இவர் விட்டுணுவின் எட்டாவது அவதாரமாக கருதப்படுகிறார். மகாபாரத்திலும் பாகவத புராணத்திலும் இவரைப் பற்றி கூறப்பட்டுள்ளது. இந்து சமய பக்தி நெறியில் இவருடைய பக்தர்களே பெரும்பாலானவர்கள். இவரை தமிழர்கள் கண்ணன் என்ற பெயரிலும், வட இந்தியர் கண்ணையா என்ற பெயரிலும் அழைக்கின்றனர். இது தவிர, கேசவன், கோவிந்தன், கோபாலன், போன்ற பல பெயர்களால் வழங்கப்படுகிறார். வருடந்தோறும் ஆவணி மாதம் அட்டமி திதி, ரோகிணி நட்சத்திரம் சேர்ந்த நாள் கிருட்டிண செயந்தியாக கொண்டாடப்படுகிறது. கிருட்டிணரின் கதைகள் இந்து மதத்தில் பரவலாக காணப்படுகின்றது. அவை அவரை பல்வேறு கோணங்களில் சித்தரிக்கிறது. ஒரு தெய்வ குழந்தையாக, குறும்புக்காரனாக, முன் மாதிரி காதலனாக என பல வகைகளில் குறிப்பிடப்படுகின்றது. இவரை பற்றிய குறிப்புகள் மகாபாரதம், அரி வம்சம், பாகவத புராணம் மற்றும் விட்டுணு புராணம் போன்ற நூல்களில் உள்ளன. கிருட்டிண வழிபாடு, பாலகிருட்டிணர் அல்லது கோபாலன் என்ற பெயரில் பொ.ஊ.மு. 4வது நூற்றாண்டின் தொடக்கத்திலேயே இருந்ததை அறிய முடிகிறது. சிலப்பதிகாரத்தில் கண்ணன் (திருமால்) பொ.ஊ. 2ஆம் நூற்றாண்டில் இளங்கோவடிகளால் கூறப்பட்டவர். எனினும் பொ.ஊ. 10ஆம் நூற்றாண்டின் இடைப்பகுதியில் பக்தி இயக்கத்தின் மூலம் கிருட்டிணர் வழிபாடு உச்சத்தை அடைந்தது. ஒரிசாவில் செகன்னாதர், இராசத்தான், மகாராட்டிராவில் உள்ள விட்டலர், கேரளாவில் குருவாயூரப்பன், துவாரகையில், துவாரகாதீசர், இமயத்தில் பத்ரிநாதர் என கிருட்டிணனை பல பெயர்களில், வடிவங்களில் வழிபடுகின்றனர். 1960களில் உருவாக்கப்பட்ட இசுகான் அமைப்பு கிருட்டிண வழிபாட்டை மேற்கத்திய நாடுகளுக்கும் கொண்டு சென்றது. பொ.ஊ. 6-9ஆம் நூற்றாண்டில் வாழ்ந்த ஆழ்வார்களால் திருமால் (கண்ணன்) வழிபடப்பட்டுள்ளார். பெயர்கள் மற்றும் புனைபெயர்கள் கிருட்டிணன் என்ற தமிழ் சொல்லிற்கு கரிய நிறம் பாெருந்தியவன் என்பது பாெருள். கரி (கருமை) + இருள் (இருட்டு) + அணன் (பாெருந்தியவன்) = கரிட்டிணன் > கருட்டிணன் > கிருட்டிணன் (கிருஷ்ணன்) > கிருட்டு > கிட்டு. கிருட்டிணன் பல்வேறு பெயர்கள், அடைமொழிகள் கொண்டுள்ளார். அவற்றுள் "பெண்களை வசீகரிப்பவர்" என பொருள்படும் மோகன், "பசுக்களை கண்டுபிடிப்பவன்" என பொருள்படும் கோவிந்தன், "பசுக்களை பாதுகாப்பவன்" என பொருள்படும் கோபாலன் ஆகியவை குறிப்பிடத்தக்கவை ஆகும். மேலும் ஆயர்களையும் பசுக்களையும் தொடர்மழையிலிருந்து காக்க, கோவர்தன மலையை குடை போல் தூக்கியதால் கோவர்தனன் என்றும், கோகுலத்தில் வளர்ந்ததால் கோகுலன் என்றும், இராதையின் (நப்பின்னை, கருப்பாயி) உள்ளங்கவர் காதலன் என்பதால் இராதா கிருட்டிணன் (கருப்பாயி-கருப்பன்) என்றும், வசுதேவர் – தேவகி இணையர்க்கு பிறந்ததால் வாசுதேவன் என அடைமொழிகளால் கிருட்டிணரை கொண்டாடுகிறார்கள். பெரியாழ்வாரின் மூலம் கண்ணனின் வரலாறு தெரிந்து கண்ணனையே தன் கணவனாக எண்ணம் கொண்டவர் ஆண்டாள். திருவரங்கத்தில் கண்ணனுடன் வானுலகம் சென்றவர்.ஆண்டாள் தன்னை ஆயர் குலப்பெண்ணாகவே திருப்பாவையில் உருவகித்துக் கொள்கிறாள். ஆழ்வார்கள் கண்ணனை மணிவண்ணன் என்றும் அழைக்கின்றார்கள். கிருட்டிணனின் கதை இளமை விருட்சிணி குலத்தின் சூரசேனரின் மகன் வசுதேவர் – தேவகி இணையருக்கு எட்டாவது குழந்தையாக மதுராவின் சிறையில் கிருட்டிணன் பிறந்தார். கொடுமைக்கார அரசனான கிருட்டிணரின் தாய்மாமன் கம்சனிடமிருந்து கிருட்டிணரை காக்க, கிருட்டிணர் பிறந்த நாளன்றே இவரை வசுதேவர் யமுனை ஆற்றுக்குப் அப்பால் உள்ள கோகுலத்தில் குடியிருந்த யாதவ குலத்தினரான நந்தகோபர் – யசோதை இணையரிடம் ஒப்படைத்தார். கோகுலம் வாழ் யாதவர்களின் தலைவர் நந்தகோபர் - யசோதா அவர்களால் வளர்க்கப்பட்டார். பின்னர் கோகுலம் வாழ் யாதவர்கள் பிருந்தாவனத்திற்கு இடம் பெயர்ந்தனர். குழல் ஊதி, மாடு மேய்த்து, நண்பர்களுடன் விளையாடி, வெண்ணெய் திருடி குறும்புத்தனம் செய்து காலத்தைக் கழித்த கிருட்டிணன் பிருந்தாவனத்தின் செல்லப் பிள்ளையானார். மேலும், இவரை தாக்க கம்சனால் ஏவப்பட்டு வந்த கொடிய அசுரர்களையும் வதம் செய்தார்.மேலும் இந்திரன் கோகுலத்தை அழிக்க பெரும் மழையை உண்டாக்கிய போது கோவர்த்தன மலையை குடையாக பிடித்து அவர்களை காப்பாற்றினார் எனவும் மேலும் யமுனை நதிக்கரையில் இருந்த காளிங்கன் என்ற பாம்பையும் அடக்கினார் என்று கூறப்படுகிறது. அக்ரூரரின் வேண்டுகோளின் படி, பலராமன் மற்றும் கிருட்டிணர் மதுரா சென்று தன் மாமன் கம்சனை அழித்து மதுராபுரியை தனது தாய் வழி தாத்தா உக்கிரசேனரிடம் ஒப்படைத்து விட்டு, கோகுலம் வாழ் யது குல மக்களுடன், சௌராட்டிர தீபகற்பத்தில் உள்ள கடற்கரை அருகே துவாரகை என்னும் புதிய நகரை உருவாக்கி வாழ்ந்தனர். சஙக கால புலவர் கபிலர் துவரை (துவாரகை) பற்றி கூறுகிறார். புராண நூல்கள் மற்றும் சோதிட கணிப்புகள் அடிப்படையில் கிருட்டிணனின் பிறந்த தேதி பொ.ஊ.மு. 3228 ஆம் ஆண்டு சூலை 19 ஆகவும் மற்றும் அவரின் மறைவு பொ.ஊ.மு. 3102 ஆகவும் இருக்கும் என கருதப்படுகின்றது. வாலிபம் இள வயதில் பிருந்தாவனத்தில் இருந்த பெண்களின் மனதில் இடம் பிடித்தார். இவர்களுள் ஒருவரான ராதையுடன் காதல் புரிந்தார். வாலிப வயதை அடைந்தவுடன் பலராமருடன் மதுரா சென்று, கம்சனை வென்று தன் தாத்தாவான உக்கிரசேனரிடம் ராச்சியத்தை ஒப்படைத்தார். தனது அத்தை மகன்களான பாண்டவர்களுடன், குறிப்பாக அருச்சுனனுடன் நட்பு கொண்டார். பின்னர் துவாரகை எனும் புது நகரை நிறுவி, மதுரா மக்களுடன் குடிபெயர்ந்தார். குடும்பம் கிருட்டிணன் மொத்தம் 16,008 மனைவிகளை கொண்டிருந்தார். அவற்றுள் எண்மனையாட்டி என அழைக்கப்பட்ட எட்டு மனைவிகள் முதன்மையானவர். அவர்கள் ருக்மணி, சத்தியபாமா, சாம்பவதி,நக்னசித்தி, காளிந்தி, மித்திரவிந்தை, இலக்குமணை, பத்திரை ஆவர். மற்றும் பிற 16, 000 பேர் அவரது சுதேசி மனைவிகள் அவர்கள் அனைவரும் வலுக்கட்டாயமாக நரகாசுரனின் மாளிகையில் அடைக்கப்பட்டிருந்தவர்கள். கிருட்டிணர் நரகாசுரனை கொன்ற பிறகு அப்பெண்களை அவர்களின் குடும்பங்கள் ஏற்றுக்கொள்ள மறுத்ததால் அனைவரையும் கிருட்டிணர் ஒரே நாளில் மணந்தார். அவர்களுக்கு புதிய அரண்மனை கட்டி ஒரு மரியாதையான இடத்தில் அவர்களை நிறுத்தினார். எனினும் அவர் தனது எட்டு மனைவிகளை தவிர மற்றவர்களுடன் எந்த வித தொடர்பும் கொண்டிருக்கவில்லை. ருக்மிணிக்கு ஐந்து சகோதரர்கள். அவர்களின் பெயர்கள் ருக்மி, கருக்மன், ருக்மபாகூ, ருக்மகேசன், ருக்மமாலி என்பன. ருக்மணிக்கும் கிருட்டிணருக்கும் பிறந்த குழந்தை பிரத்தியுமனன். இவருக்கும் ருக்மியின் மகளான ருக்மவதிக்கும் திருமணமானது. பிரத்யும்னன் - ருக்மவதிக்கு பிறந்தவர் அனிருத்தன் ஆவார். இவர் கிருட்டிணனின் பேரனாவார். கிருட்டிணர் - சாம்பவதிக்கும் பிறந்த மகன் சாம்பன் ஆவார். மகன் கண்ணன் உபமன்யு முனிவரிடம் தனக்கு புத்திரபாக்கியம் வேண்டினார். அதற்கு உபமன்யு சிவபக்தியில் மூழ்கிநின்று, சிவபெருமானின் அருளைப் பெறுமாறு அறிவுரை வணங்கினார். கண்ணனும் கடுந்தவத்தினை மேற்கொண்டு சிவபெருமானை மகிழ்வித்தார். கண்ணனின் பாசுபத விரதத்தில் மகிழ்வுற்ற சிவபெருமான் உமையம்மையுடன் காட்சி தந்தார். கண்ணன் சிவபெருமானிடம், அவரின் அம்சமான ஒரு குழந்தை தனக்கு வேண்டுமென விண்ணப்பித்தார். சிவபெருமானும் கண்ணனுக்கு கேட்ட வரத்தினை அளித்தார். கண்ணன் மற்றும் சாம்பவதி தம்பதிகளுக்கு சிவபெருமானின் அம்சத்துடன் ஒரு குழந்தை பிறந்தது. அக்குழந்தை சாம்பன் என்று அறியப்படுகிறது. சங்க கால புலவர் கபிலர் இருங்கோவேல் தன் வேண்டுகோளை ஏற்காததால், உன முன்னோரில் ஒருவன் புலவர் கழாத்தலையை இழிவாக பேசியதால் துவரை என்ற மாநகரையும், இரு பெரு ஊர்களும் (துவாரகை, வேட்துவாரகை) அழிவை சந்தித்தன என்கிறார். கிருட்டிணன் வழி வந்தவன் என்றும் இருங்கோவேலை தன் பாடலில் கூறுகிறார். சிந்து வெளி பகுதியிலே குசராத்து (துவாரகை) அமைந்துள்ளதாலும் கண்ணன் ஒரு திராவிடன் (தமிழன்) என்ற கபிலரின் பாடல் மூலமும், பாகவத புராணத்தின் மூலமும் தெரிய வருகிறது. அவ்விரு பாடல்கள் 'நீயே வடபான் முனிவன் றடவினுட் டோன்றி செம்புனைந் தியற்றிய சேனொடும் புரிசை உவரா வீகைத் துவரை யாண்டு நாற்பத் தொன்பது வேளிருள் வேளே.... ஒலியற் கண்ணிப் புலிகடி மால். வென்றி நிலைஇய விழுப்புக ழொன்றி இருபாற் பெயரிய வுருகெழு மூதூர் கோடிபல வூடுக்கிய பொருமணு குதவிய நீடுநிலை யரையத்து கேடுங் கேளினி நுந்தை தாய நிறைவுற வெய்திய ஒலியற் கண்ணி புலிகடிமாஅல் நும்போ லறிவி னுமரு ளொருவன் புகழ்ந்த கழாத்தலையை இகழ்ந்ததன் பயனே யியரே ரண்ணல் என்றும் பாடுகிறார். இப்பாடல்களின் மூலம் இருங்கோவேளை புலிகடிமால் என்கிறார். மால்-திருமால், திருமால் வழி வந்தவன். துவாரகை நகரை ஆண்டு 49 தலைமுறைகள் தொன்றுதொட்டு வந்த வேளிர் குல வேந்தரில் சிறந்த வேளிர் வேந்தன் நீ என அவனை புகழ்கிறார். ஆனால் உன் முன்னோரில் ஒருவன் கழாத்தலை புலவனை இகழ்ந்ததன் காரணமாகவே அந்நகரங்கள் அழிவை சந்தித்தன என்கிறார். வேளிர்கள் கிருட்டிணனது நாட்டினர் என்றும் அவர்களில் 18 பிரிவினரை அகத்தியர் தமிழகம் அழைத்து வந்தார் என்ற விடயத்தை நச்சினார்கினியார் (14 ஆம் நூற்றாண்டு) கூறுகிறார். இவை கபிலர் பாடல் மூலமும் தெரியவருகிறது. ஆனால் கபிலர் வடபான் முனிவன் என்றே குறிப்பிடுகிறார் மேலும் அம்முனிவன் அகத்தியர் என்று கூறவில்லை. மகாபாரதத்தில் கிருட்டிணன் பாண்டவர்களின் தாயான குந்தி, கிருட்டிணரின் சொந்த அத்தை ஆவாள். அருச்சுனனின் சிறந்த நண்பன் கிருட்டிணன். திரௌபதி கிருட்டிணரின் பக்தை ஆவாள். வீமன் மற்றும் அருச்சுனன் ஆகியவர்களைக் கொண்டு செராசந்தனை கொன்றவர். இந்திரப்பிரசுதத்தில், தருமன் நடத்திய ராசசூய வேள்வி மண்டபத்தில், தன்னை அவமதித்த சிசிபாலனை தனது சக்கராயுதத்தால் வென்றவர். துரியோதனின் சூதாட்ட மண்டபத்தில், தருமன் சூதாட்டத்தில் தன் தம்பியர்களையும் தன்னையும் மற்றும் திரௌபதியையும் இழந்து நிற்கையில், திரௌபதியின் துயிலை துச்சாதனன் நீக்கும் போது, கிருட்டிணனை சரணாகதி அடைந்த திரௌபதியின் மானத்தை காத்தவர் கிருட்டிணன். 13 ஆண்டுகால வனவாசம் முடித்த பாண்டவர்களுக்கு, சூதாட்டத்தில் இழந்த இந்திரப்பிரசுதம் நாட்டை மீண்டும் பாண்டவர்களுக்கே திருப்பித்தர வேண்டி கௌரவர்களிடம் கிருட்டிணன் தூதுவனாக அத்தினாபுரம் சென்றவர். குருச்சேத்திரப் போரில் அருச்சுனனுக்கு பார்த்தசாரதியாக அமைந்தவர். கர்ணனின் நாகத்திர கனையிடமிருந்து அருச்சுனனை காத்தவர். இறுதிப் போரில், சைகை காட்டி துரியோதனை கொல்வதற்கு வீமனுக்கு துணை நின்றவர். அசுவத்தாமன் ஏவிய பிரம்மாத்திரத்தினால் கொல்லப்பட்ட உத்தரையின் கருப் பையில் இருந்த குழந்தை பிரிட்சித்திற்கு, கிருட்டிணர் உயிர் கொடுத்ததன் மூலம், பாண்டவர்களின் ஒரே வாரிசை காத்தருளினார். கிருட்டிணரின் வேறு பெயர்கள் மகாபாரதத்தின் உத்தியோகப் பருவத்தில், குரு நாட்டின் மன்னர் திருதராட்டிரன் தனது தேரோட்டியான சஞ்சயனிடத்தில், கிருட்டிணரின் வேறு பெயர்களையும்; அதன் பொருளையும் உரைக்குமாறு கேட்டார். அதற்கு சஞ்சயன் கீழ்கண்டவாறு கிருட்டிணரின் வேறு பெயர்களை, அதற்கான விளக்கத்துடன் திருதராட்டிரரிடம் கூறினார். அரி - இயற்கையின் அதிபர் கேசவன் - அளவிடப்பட முடியாதவன், வாயால் விவரிக்கப்பட முடியாதவன். சிரீதரன் – இலக்குமியை மார்பில் கொண்டவன் வாசுதேவன் - அனைத்து உயிர்களில் வசிப்பவன். விட்டுணு - எங்கும் பரந்திருக்கும் இயல்பினன். மாதவன் - பெரும் தவம் செய்பவன். மதுசூதனன் – மது எனும் அசுரனை கொன்றதால் மதுசூதனன் என அழைக்கப்படுகிறான். புண்டரீகாட்சன் - தாமரை போன்ற கண்களை உடையவன் (தாமரைக் கண்ணன்) செனார்தனன் - தீயவர்களின் இதயங்களில் அச்சத்தை விளைவிப்பதால் ஜனார்த்தனன் என அழைக்கப்படுகிறான். சாத்வதன் – சாத்வ குணம் அவனை விட்டு எப்போதும் விலகாததாலும், அவனும் சாத்வ குணத்தை விட்டு விலகாமல் இருப்பதாலும் சாத்வதன் என அழைக்கப்படுகிறான்; விருபாட்சணன் – "விருசபம்" என்பது "வேதங்களைக்" குறிக்கும், "இச்சணம்" என்பது "கண்ணைக்" குறிக்கும். இவையிரண்டும் இணைந்து, வேதங்களே அவனது கண்கள் என்றோ, வேதங்களே அவனைக் காண்பதற்கான கண்கள் என்றோ குறிக்கின்றன என்பதால், கிருட்டிணணை விருடபாட்சணன் என அழைக்கப்படுகிறான், அசா - எந்த உயிரிலிருந்தும் சாதாரண வழியில் தனது பிறப்பை எடுக்காததால் அசா என அழைக்கப்படுகிறான். தாமோதரன் - தேவர்களைப் போலல்லாமல் அவனது பிரகாசமும், அவனது சுயமும், படைக்கப்படாததாக இருப்பதாலும், சுயக்கட்டுப்பாடும், பெரும் பிரகாசமும் கொண்டிருப்பதாலும் தாமோதரன் என அழைக்கப்படுகிறான். ரிடிகேசன் – "என்றும் மகிழ்ச்சி" என்பதற்கு "அரிடிகா" என்றும் "ஈசா" என்பதற்கு "ஆறு தெய்வீகப் பண்புகள்" என்றும் பொருள். இன்பம், மகிழ்ச்சி, தெய்வீகம் ஆகியவற்றைக் குறிப்பது. மகாபாகு - தனது இரு கரங்களால் பூமியையும், வானத்தையும் தாங்கிப் பிடிப்பதால் மகாபாகு என அழைக்கப்படுகிறான். அதாட்சன் - எப்போதும் கீழே வீழாதவன் என்பதாலும், எக்குறைவின்றியும் இருப்பதனாலும் அதாட்சன் என அழைக்கப்படுகிறான். நாராயணன் - மனிதர்கள் அனைவருக்கும் புகலிடமாக இருப்பர் புருசோத்தமன் - ஆண் மக்களில் (புருசர்களில்) மேன்மையானவன் என்பதால் புருசோத்தமன் என அழைக்கப்படுகிறான். சர்வன் - அனைத்துப் பொருட்களின் அறிவையும் கொண்டிருப்பதால் சர்வன் என்று அழைக்கப்படுகிறான். சத்யன் - கிருட்டிணன் எப்போதும் உண்மையில் இருக்கிறான், உண்மையும் எப்போதும் அவனில் இருப்பதால் சத்யன் என அழைக்கப்படுகிறான். சிட்டுணு - தனது ஆற்றலுக்கும், வெற்றிக்காகவும் சிட்டுணு என அறியப்படுகிறான். அனந்தன் - அழிவில்லாதவனாக இருப்பதால் அனந்தன் என்று அறியப்படுகிறான். கோவிந்தன் - கோவிந்தன் என்ற சொல்லுக்கு பசுக்களின் தலைவன், கூப்பிட்ட குரலுக்கு ஓடோடி வருபவன், பூமியை தாங்குபவன் என்று பொருளாகும். அச்சுதன் - என்றும் நழுவாதவர் பத்மநாபன் - தொப்புளில் தாமரை மலரைக் கொண்டவன் கிருட்டிணன் – ஏற்கனவே இருக்கிறது என்பதைக் குறிக்கும் "கிருட்டி" மற்றும் "நித்திய அமைதி" என்பதைக் குறிக்கும் "ண" ஆகிய இரண்டு சொற்களுக்குள் தன்னை மறைமுகமாக ஐக்கியப்படுத்திக் கொள்வதால் அவன் கிருட்டிணன் என்று அழைக்கப்படுகிறான். ( "கிருட்டி" என்றால் கீறுதல் என்று பொருள். "கருட்டி" என்றால் பூமி என்று பொருள், "ண" என்றால் சுகம் என்று பொருள். "கிருட்டிண" என்றால் கலப்பையினால் பூமி கீறப்படுவதால் விளையும் நன்மையைக் குறிப்பதாகும் என்றும் பொருள்). மாயோன் - மாயோன் என்பவன் தமிழர்கள் வகுத்த ஐந்திணை நிலங்களில் முல்லை நிலத்தெய்வமாவான் கீதை பாண்டவர்களுக்கும் கௌரவர்களுக்கும் இடையே நடந்த குருட்சேத்திரப் போரில் தனது சேனையை கௌரவர்களிடம் கொடுத்துவிட்டு தான் ஆயுதம் ஏந்தாமல் அருச்சுனனின் தேரோட்டியாக பணிபுரிந்தார். இந்தப் போர் தொடங்கும் முன் இவர் அருச்சுனனிடம் மேற்கொண்ட உரையாடலே பகவத் கீதை ஆனது. முடிவு கிருட்டிணன் துவாரகையில் மனைவியான ருக்மணி முதலியவர்களுடன் வாழ்ந்து யது குலங்களின் தலைவனாக விளங்கினார். கிருட்டிண அவதார நோக்கம் முடிவடைந்த காரணத்தால், பகவான் சிரீகிருட்டிணரை வைகுண்டத்திற்கு எழுந்தருள வேண்டும் என்ற தேவர்களின் வேண்டுதலுக்கு ஏற்ப, கிருட்டிணர் வைகுண்டம் புறப்படும் போது அவரது பக்தரான உத்தவரின் வேண்டுதலுக்காக அவருக்கு ஆத்ம உபதேசம் செய்தார். இதனை உத்தவ கீதை என்பர். கிருட்டிணர் ஒரு முறை பிரபாச பட்டினத்தின் காட்டில் அமர்ந்திருந்த போது, ஒரு வேடனின் அம்பு, கிருட்டிணரின் காலில் தாக்கப்பட்டதால் உடலை பூவுலகில் வைகுந்தம் எழுந்தருளினார். சாம்பனுக்கு முனிவர்களின் சாபத்தின்படி யது குலங்களின் மக்கள் தங்களுக்குள் சண்டையிட்டுக் கொண்டு தங்களை அழித்துக்கொண்டனர். துவாரகை நகரமும் கடலில் மூழ்கியது. ஆராய்ச்சிகள் துவாரகை கடலில் மூழ்கியதை தொல்பொருள் ஆய்வாளர் எசு.ஆர்.ராவ் அறிவியல் ரீதியாக ஆராய்ந்து தெரிவித்தார். 1980 இல் துவாரகேசு கோயிலின் முன்மண்டபத்தில் அவர் நிகழ்த்திய ஆய்வில் அக்கோயிலுக்கு கீழே இரண்டு அத்திவாரங்கள் கண்டுபிடிக்கப்பட்டன. மேலும் அங்கு அரப்பா நாகரீகத்தின் பிந்தைய காலத்தைச் சுட்டும் சிவப்பு நிறப்பானை ஓடுகள் மற்றும் மணிகள் கண்டெடுக்கப்பட்டன. பேட்துவாரகையில் கிடைத்த கூறுகள் எவையும் ஆரிய நாகரிகத்துடன் பொருந்தவில்லையாம். அதாவது ஆரிய சார்பாளராகிய எசு.ஆர்.ராவ் மூலமாக கண்டுபிடிக்கப்பட்டவை. ஆனால் அனைத்தும் சிந்து நாகரிகத்துடன் பொருந்தி போயிருந்ததாம். சமீபத்திய ஆராய்ச்சி குசராத்திலுள்ள துவாரகையில் சமீபத்தில் நடத்தப்பட்ட ஆழ்கடல் ஆராய்ச்சியில் மூழ்கிய நகரம் ஒன்று கண்டெடுக்கப்பட்டுள்ளது. அது மகாபாரதத்திலும் பாகவதத்திலும் கூறப்பட்டுள்ள துவாரகை நகரை ஒத்துள்ளது, மேலும் அங்கே கண்டெடுக்கப்பட்ட சங்குகள், நாணயங்கள் போன்றவை மகாபாரதத்தில் கூறப்பட்டுள்ள பொருட்களை ஒத்துள்ளன. இதனால் உண்மையிலேயே கிருட்டிணன் என்ற மன்னன் வாழ்ந்திருக்கக் கூடும் என்று ஆராய்ச்சியாளர்கள் கருதுகின்றனர். துவாரகை பொ.ஊ.மு. 1500 ல் முழுவதும் கடலால் கொள்ளப்பட்டதாக கூறப்படுகிறது. பொ.ஊ.மு. 1200 ல் இருந்தே ஆரியர்களின் காலம் வந்தாலும், பொ.ஊ.மு. 1100 க்கு பிறகே ஆரியர்கள் ஒரு குழுவாக வாழ ஆரம்பிக்கின்றனர் என வரலாற்று ஆசிரியர்கள் கூறுகின்றனர். ஆரியர்களால் பயன்படுத்தப்பட்ட வண்ணம் தீட்டப்பட்ட சாம்பல் நிற மட்கலப் பண்பாடு பொ.ஊ.மு. 1100க்கு முற்பட்டதல்ல என்று பி.பி.லால், ஆர்.எசு.கௌர், பி.கே.தாபர் போன்றோரால் கண்டுபிடிக்கப்பட்டன. இதற்கு முன்பே கிருஷ்ணன் இறந்திருக்கலாம் என்ற கருத்தும் உள்ளது. கருமை நிறத்தவனான கிருட்டிணன் பாகவத புராணத்தில் தசா யாதவன் என்றே அழைக்கப்படுகிறான் ஆக தமிழனாக இருந்திருக்கலாம் என ரிக் வேதம் மூலமூம், கபிலர் பாடல் மூலமும் தெரிய வருகிறது. கிருட்டிணரின் கோயில்கள் கேசவ தேவ் கோயில், மதுரா பிருந்தாவனம் கோகுலம் கோவர்தன கிரி துவாரகாதீசர் கோயில் புரி ஜெகன்நாதர் கோயில் குருவாயூர் குருவாயூரப்பன் கோயில் பத்ரிநாத் கோயில் உடுப்பி கிருஷ்ணர் கோயில் இஸ்கான் கிருஷ்ணர் கோயில்கள் இதனையும் காண்க மகாபாரதத்தில் கிருஷ்ணன் கிருஷ்ண ஜென்மபூமி கிருஷ்ண ஜெயந்தி யது குலம் விருஷ்ணி குலம் உத்தவ கீதை பகவத் கீதையின் சாரம் மேற்கோள்கள் வெளியிணைப்புக்கள் கிருட்டிணன் திருமாலின் அவதாரங்கள் பாகவத புராண மாந்தர் மகாபாரதக் கதை மாந்தர்கள் பாகவத புராணம்


text: சப்போட்டாவின் சிறப்பு | Dinakaran 05:48 pm Mar 22, 2021 | dotcom@dinakaran.com(Editor) சர்க்கரைப் போல் இனிக்கும் பழமான சப்போட்டாவில் எண்ணற்ற மருத்துவ குணங்கள் உள்ளன. சப்போட்டாவைத் தொடர்ந்து சாப்பிட்டு வந்தால் நம் உடல் ஆரோக்கியம் பாதுகாக்கப்படும். மருத்துவம் குணமிக்க இந்த பழத்தை சாப்பிடுவதால் ஏற்படும் நன்மைகள் என்ன என்று தெரிந்து கொள்ளலாம். *சப்போட்டா பழத்தை அடிக்கடி சாப்பிட்டு வருபவர்களுக்கு, குடல் புற்றுநோய் ஏற்படாது. இதில் கால்சியம், பாஸ்பரஸ் சத்துக்கள் கணிசமாக இருப்பதால் எலும்புகளை வலுப்படுத்தும். *சப்போட்டா கூழுடன், எலுமிச்சம்பழச்சாறு சேர்த்துப் பருகினால் சளி குணமாகும். *சப்போட்டா அடிக்கடி சாப்பிட்டு வந்தால் மேனி பளபளப்பாக மாறும். *பித்தத்தைப் போக்கும் குணம் சப்போட்டா பழத்துக்கு உண்டு. சப்போட்டா பழத்தை சாப்பிட்ட பிறகு, ஒரு தேக்கரண்டி சீரகத்தை நன்கு மென்று விழுங்கினால் பித்தம் விலகும். பித்த மயக்கத்துக்கு இது நல்ல மருந்து. *சப்போட்டா கூழுடன் சிறிது சுக்கு, சித்தரத்தை பொடித்து, கொஞ்சம் கருப்பட்டியும் பொடித்து நன்றாகக் காய்ச்சிக் குடித்தால் சாதாரண காய்ச்சல் குணமாகும். *ஆரம்ப நிலை காச நோய் உள்ளவர்கள் சப்போட்டாப்பழக்கூழ் குடித்து, ஒரு நேந்திரம் பழமும் சாப்பிட்டு வர காச நோய் குணமாகும். *மூலநோய் உள்ளவர்களுக்கு, குறிப்பாக ரத்த மூலம் உள்ளவர்களுக்கு சப்போட்டா பழம் நல்ல எளிய இயற்கை மருந்து. *சப்போட்டாக்கூழ், கோடையில் ஏற்படும் உடல் உஷ்ணத்தைக் குறைக்கும், தாகத்தையும் தணிக்கும் தன்மை உடையது. *தூக்கமின்மையால் அவதிப்படுபவர்கள் இரவில் படுக்கைக்குப் போகுமுன் ஒரு டம்ளர் சப்போட்டா பழக்கூழ் குடித்தால், நிம்மதியான தூக்கம் கிட்டும். *கொலஸ்ட்ரால் பிரச்னை உள்ளவர்களுக்கு இது இயற்கை மருந்தாகும். தினமும் இரண்டு சப்போட்டா பழங்கள் சாப்பிடுவது நல்ல பயனளிக்கும். *சப்போட்டா பழத்திலுள்ள வைட்டமின்கள், ரத்த நாளங்களைச் சீராக்கி, கொழுப்பு படிவதைத் தடுக்கும். *தொடர்ந்து 48 நாட்கள் சாப்பிட்டு வந்தால் குடல்புண், குடல் எரிச்சல், வயிற்றுவலி, வயிற்றெரிச்சல் நீங்கும். *சப்போட்டாப் பழம், கொய்யா, திராட்சை இவற்றை ஒன்றாகக் கலந்து அத்துடன் தேன் சேர்த்துச் சாப்பிட்டு வர உடல் வலிமை பெறும்.


கீழடியில் 2880 ஆண்டுகள் பழமையான சிவலிங்கம் கிடைத்ததா ?| உண்மை என்ன ? - You Turn இன்று கீழடியில் கண்டுபிடிக்கப்பட்ட 2880 வருட பழமையான சிவலிங்கம், அபிஷேக பானையும், கற்பகிரக அமைப்பும்... உண்மை வெளிவரக்கூடாது , மீடியா கவனம் பெறக்கூடாது என்று ஞாயிற்றுக்கிழமை தோண்டிய அவலம். இன்றுவரை கீழடியை சுற்றி பெருமை கொள்ளும் கருத்துக்களும், வதந்திகளும் சுற்றித் திரிய முக்கிய காரணம் 2,600 ஆண்டுகளுக்கு முன்பு வாழ்ந்த சமூகம் சாதி, மத அடையாளங்கள் இன்றி நகர நாகரீயகத்துடன், எழுத்தறிவுடன் இருந்தே. எனினும், கீழடியை மையமாக் கொண்டு வலம் வரும் வதந்திகளின் எண்ணிக்கை அதிகரித்தே வருகிறது. ” இன்று கீழடியில் கண்டுபிடிக்கப்பட்ட 2880 வருட பழமையான சிவலிங்கம், அபிஷேக பானையும், கற்பகிரக அமைப்பும்... உண்மை வெளிவரக்கூடாது , மீடியா கவனம் பெறக்கூடாது என்று ஞாயிற்றுக்கிழமை தோண்டிய அவலம் ” என்பதுடன் சில புகைப்படங்கள் இடம்பெற்று இருக்கும் மீம் பதிவு சமீபத்தில் வைரலாகி வருகிறது. காவியத்தலைவன் தலைவன் என்ற முகநூல் பக்கத்தில் கீழடியில் 2880 ஆண்டுகள் பழமையான சிவலிங்கம் கிடைத்ததாக பதிவிட்ட மீமில் பலரும் ஆதாரம் கேட்டும், போலியான தகவல் என்றும் குறிப்பிட்டு கமெண்ட் செய்து இருந்தனர். இருப்பினும், அந்த பதிவு7ஆயிரம் ஷேர்களை பெற்று வேகமாக பரவி வருகிறது. கீழடியில் மத அடையாளங்கள் குறித்த பொருட்களோ அல்லது கடவுள் சிலைகளோ கிடைக்கவில்லை என்ற தகவல் ஆய்வாளர்கள் தரப்பில் தெரிவிக்கப்பட்டு இருக்கிறது. எனினும், சிவலிங்கம் கிடைத்தது வெளி உலகிற்கு தெரியக்கூடாது என மறைக்கப்பட்டதாக மீம் பதிவில் கூறி இருக்கிறார்கள். ஆக, மீம் பதிவில் இருக்கும் மூன்று புகைப்படங்களின் உண்மைத்தன்மையை ஆராய்ந்து பார்த்தோம். முதலில் அகழாய்வு பணிகளில் தோண்டும் புகைப்படம் இடம்பெற்று இருக்கிறது. அப்புகைப்படத்தை ரிவர்ஸ் இமேஜ் சேர்ச் செய்து பார்க்கையில் 2017 ஜூன் மாதம் தி ஹிந்து உள்ளிட்ட முதன்மை செய்திகளில் மேற்கண்ட புகைப்படமும் இடம்பெற்று இருக்கிறது. ஆனால், தமிழகம் அல்ல. 2017 ஜூன் மாதம் ஜான்கான் மாவட்டம் பெம்பார்தி கிராம பகுதியில் அமைந்து இருந்த ஹைதராபாத்-வாராங்கால் தேசிய நெடுஞ்சாலை பகுதியில் பூமிக்கு அடியில் சிவலிங்கம் புதைந்து இருப்பதாக அப்பகுதியை சேர்ந்த சிவபக்தர் லாகான் மனோஜ்(காவி வேட்டி அணிந்து இருப்பவர்) கூறியுள்ளார். தன்னுடைய கனவில் சிவன் அருள்பொழித்து அப்பகுதியில் லிங்கம் புதைந்து இருப்பதாகவும், அதனை எடுத்து கோவில் கட்டி வழிபடுமாறு கூறியதாக கூறியுள்ளார். இதனை நம்பி அப்பகுதி மக்களும் சிவலிங்கத்தை தேடி குழியை தோண்டி உள்ளனர். அவ்வப்போது சாமி அருள் தருவது போன்றும் செய்துள்ளார் மனோஜ். ஆனால், 20 அடிகள் வரை குழியை தோண்டியும் லிங்கம் கிடைக்கவில்லை. இதனால் அப்பகுதியில் போக்குவரத்து நெரிசல் ஏற்பட்ட பிறகு காவல்துறை அங்கு விரைந்தனர். அங்கு நடைபெற்ற பணிகளை நிறுத்தியதோடு, இதற்கு காரணமான லாகான் மனோஜ் என்பவரையும் கைது செய்து உள்ளனர். அடுத்தாக, சிவலிங்க சிலை இருக்கும் புகைப்படம் குறித்து தேடிய பொழுது 2013-ம் ஆண்டு பிப்ரவரி மாதம் வெளியான தமிழ் மற்றும் ஆங்கில செய்தி நமக்கு கிடைத்தது. திருவள்ளுவர் மாவட்டத்தில் உள்ள காட்டுப்பள்ளி என்ற கிராமத்தில் வீடு கட்ட தோண்டிய பொழுது3பழங்கால சிலைகள் கிடைத்ததாக வெளியாகி இருக்கிறது. அதில், சிவலிங்கம், அம்மன் சிலை, சண்டிகேஸ்வரர் சிலை என மூன்று சிலைகள் கிடைத்து உள்ளதாக கூறப்பட்டுள்ளது. பூமிக்கு அடியில் புதைந்து இருந்த மூன்று சிலைகளும் 1200 ஆண்டுகள் பழமையான பல்லவ காலத்து சிலைகள் என ஹிந்து ஆங்கில செய்தியில் குறிப்பிடப்பட்டு இருக்கிறது. மீம் பதிவில் இடம்பெற்று இருக்கும் பானை புகைப்படம் உண்மையில் கீழடியில் இருந்து எடுக்கப்பட்டதே. கீழடியில் பல்வேறு வகையான பழமையான பானைகள் எடுக்கப்பட்டுள்ளன. அதில் ஒன்று தான் மேற்கண்ட புகைப்படத்தில் இருப்பது. போலியான செய்தியை உருவாக்கும் பொழுது உண்மையான பானை புகைப்படத்தையும் பயன்படுத்தி உள்ளனர். நம்முடைய தேடலில் இருந்து, கீழடியில் 2,880 ஆண்டுகள் பழமையான சிவலிங்கம் கிடைத்ததாக கூறுவது தெரிந்தே பரப்பப்படும் வதந்தி. கீழடியில் சிவலிங்கம் கிடைக்கவில்லை. முதல் புகைப்படம் ஹைதராபாத் தேடிய நெடுஞ்சாலையில் சிவலிங்கத்தை தேடிய பொழுது எடுக்கப்பட்டது. இரண்டாவது திருவள்ளுவர் மாவட்டத்தில் வீடு கட்ட பள்ளம் தோண்டிய பொழுது கிடைத்த பல்லவ கால சிலைகள். இப்படி போலியான தகவல்களை இணைந்து வதந்திகளை பரப்புவர்களிடம் ஆதாரங்களை வலுவாக கேளுங்கள். சரியான தகவலை மக்களிடம் கொண்டு சேர்க்க யூடர்ன் செய்தியை பகிருங்கள். Telangana Man Dreams Of Shiva Linga, Digs Up An Entire National Highway To Get It Out Kattupalli (Inde): Ancient idols unearthed ancient tamil keezhadi keezhadi fact check keezhadi religious keezhadi report keezhadi rumors keezhadi sivalingam keezhadi tamils religion social media tamil fact check tamils tamils culture பெரியார் உறுதிமொழி கூறி நடைபெற்ற திருமணமா?| வைரலாகும் தவறான வீடியோ!


text: வல்லாரை (Centella asiatica) (Asiatic pennywort, Indian pennywort) ஒரு மருத்துவ மூலிகைப் பயன்பாடுடைய கீரை வகைத்தாவரமாகும். ஆசியா, ஆஸ்திரேலியா போன்ற பகுதிகளுக்கு உரியதாகும். இது நீர் நிறைந்த பகுதிகளில் தானாக வளரும் தாவரம். இதன் இலைப்பகுதிகள் உணவாகப் பயன்படுவதால் இத்தாவரம், கீரையினங்களுள் அடங்கும். மேற்கோள்கள் மூலிகைகள் கீரைகள் அவுத்திரேலியத் தாவரங்கள் மலேசியத் தாவரங்கள்


text: செனிகல் குடியரசு (Republic of Senegal) மேற்கு ஆப்பிரிக்காவில், செனிகல் நதியின் தெற்கில் அமைந்துள்ள ஒரு நாடாகும். மேற்கில் அத்லாந்திக் சமுத்திரமும், வடக்கில் மௌரித்தானியாவும், கிழக்கில் மாலியும், தெற்கில் கினியாவும், கினி-பிசாவும் எல்லைகளாக உள்ளன. செனிகல் கிட்டத்தட்ட அனைத்துப் பக்கத்தாலும் காம்பியா நாட்டைச் சூழ, கடற்கரையிலிருந்து 300 கிமீ வரை உள்ளே நீண்டு செல்லும் ஒடுங்கிய நிலப் பகுதியாக அமைத்துள்ளது. கேப் வேர்டே தீவுகள் செனகல் கரையிலிருந்து 500 கிமீ க்கு அப்பால் அமைந்துள்ளது. வெளியிணைப்புகள் Gouvernement du Sénégal - உத்தியோகபூர்வ அரசாங்கத் தளம் (பிரெஞ்சு மொழியில்) மேற்கு ஆப்பிரிக்க நாடுகள் செனிகல் ஐக்கிய நாடுகள் சபையின் உறுப்பு நாடுகள்


இலங்கையில் தற்கொலைப் படை தாக்குதல்கள் பற்றி முன்னெச்சரிக்கை எதுவும் அளிக்கவில்லை: அமெரிக்கா கைவிரிப்பு | இலங்கையில் தற்கொலைப் படை தாக்குதல்கள் பற்றி முன்னெச்சரிக்கை எதுவும் அளிக்கவில்லை: அமெரிக்கா கைவிரிப்பு Posted: 24 Apr, 2019 15:22 pm கிறிஸ்தவ தேவாலயங்களில் நடந்த தற்கொலைப் படை தாக்குதல் குறித்து எங்களுக்கு முன்கூட்டியே தெரியாது என்று இலங்கைக்கான அமெரிக்கத் தூதர் தெரிவித்துள்ளார். இலங்கையில் ஈஸ்டர் பண்டிகையின்போது மூன்று கிறிஸ்தவ தேவாலயங்கள் மற்றும் மூன்று நட்சத்திர ஹோட்டல்களில் நடந்த தற்கொலைப் படை தாக்குதல்களில் 359 பேர் கொல்லப்பட்டனர். 500க்கும் மேற்பட்டோர் படுகாயமடைந்துள்ளார். தற்கொலைப் படையின் வெடிகுண்டுத் தாக்குதல் சம்பவம் நடந்ததன் வாரத் தொடக்கத்திலேயே இந்தியாவும் அமெரிக்காவும் எச்சரிக்கைத் தகவல்களை வழங்கியதாக இலங்கை அமைச்சர் கூறியிருந்தார். தூதரக அதிகாரிகள் உள்ளூர் இஸ்லாமியக் குழுவில் அதிகாரிகள் குற்றம் சாட்டியுள்ளதாக அவர் தெரிவித்தார். இலங்கை அரசுக்கு எச்சரிக்கைத் தகவல் அளிக்கப்பட்டதாகக் கூறப்படுவதற்கு அமெரிக்கத் தூதரகம் மறுப்பு தெரிவித்துள்ளது. இது குறித்து அமெரிக்கத் தூதர் அலைனா பெப்லிட்ஸ் சிஎன்என் தொலைக்காட்சிக்கு அளித்த நேர்காணலில் பேசுகையில், "மற்றவர்கள் பற்றி எனக்குத் தெரியாது. இலங்கை அரசுக்குக் கிடைத்ததாகச் சொல்லப்படும் மற்ற ஆதாரங்கள் என்ன என்பதைப் பற்றி எனக்குத் தெரியாது. ஆனால் எங்களுக்கு இச்சம்பவம் குறித்து முன்கூட்டியே தெரியாது என்பதை மட்டும் உங்களுக்குச் சொல்ல முடியும். அவ்வகையில் நாங்கள் எந்தவித முன்னெச்சரிக்கையையும் இலங்கை அரசுக்கு அளிக்கவில்லை. அரசாங்கத்தின் உளவு சேகரிப்பு மற்றும் தகவல் பகிர்வில் தவறு நேர்ந்துள்ளது என்பதை இலங்கை அரசு ஒப்புக்கொண்டுவிட்டது'' என்று இலங்கைக்கான அமெரிக்கத் தூதர் தெரிவித்துள்ளார். உயரதிகாரிகளைக் கொண்டு இலங்கை அரசு, 'தாக்குதல்கள் நடக்கப்போவதாக வந்த முன்னெச்சரிக்கை தகவல்கள் குறித்து ஏன் உயர் அமைச்சர்களுக்கு தெரிவிக்கப்படவில்லை என்ற கோணத்தில் ஒரு விசாரணை தொடங்கப்பட்டுள்ளது.


சட்டவிரோதமான பிரமிட் வியாபாரத்தில் ஈடுபட்டு நிதி மோசடி செய்த நபர் ஒருவரை, வெள்ளிக்கிழமை (09) கைது செய்துள்ளதாக, நெல்லியடி பொலிஸார் தெரிவித்தனர்.


text: அஞ்சற்றலை அல்லது தபால்தலை என்பது அஞ்சல் சேவைக்கு முன் கட்டணம் செலுத்தப்பட்டதற்குச் சான்றாக கொடுக்கப்படுவது. பொதுவாக இது ஒரு நீள்சதுர வடிவிலமைந்த சிறு காகிதத் துண்டாக இருக்கும். தபால் சேவை மூலம் அனுப்பப்படவுள்ள கடிதஉறையில், மேற்சொன்ன தபால்தலைகளை ஒட்டுவதன் மூலம், அக் கடிதத்தை அனுப்புபவர் அதை அனுப்புவதற்கான கட்டணத்தைச் செலுத்தியுள்ளார் என்பதற்குச் சான்று அளிக்கின்றார். முன் கட்டணம் செலுத்தப்பட்ட உறைகளைப் பயன்படுத்துவதிலும் பார்க்க அதிகம் விரும்பப்படும் முறை இதுவாகும். அஞ்சல்தலை என்ற சொல்லுக்குப் பதிலாக முத்திரை என்ற பதமும் வழக்கிலுள்ளது. இச் சொல் தபால்தலை என்பதை மட்டுமன்றி வேறு பொருள்களையும் கொடுக்கக் கூடுமெனினும், சாதாரணமாக முத்திரை என்பது, தபால் தலையையே குறிக்கும். நீள் சதுரமாக மட்டுமன்றித் தபால்தலைகள் பல்வேறு வடிவங்களிலும் வெளியிடப்படுவதுண்டு. முக்கோணம், வட்டம், பல்கோணம், இணைகரம் போன்ற வடிவங்களிலும் தபால்தலைகள் உண்டு. வரலாறு ஒட்டும் தன்மையுள்ள தபால்தலைகளும், ஒருதன்மைத்தான தபால் கட்டணமும், 'ஜேம்ஸ் சாமேர்ஸ்' என்பவரால் 1834 அளவில் முன்வைக்கப்பட்டது. இதே கருத்தை 1837ல் 'ரோலண்ட் ஹில்' என்பவரால் வெளியிடப்பட்ட, தபால் துறைச் சீரமைப்பு: இதன் முக்கியத்துவமும், செயற்படுதன்மையும் என்னும் அறிக்கையில் சுட்டிக்காட்டப்பட்டது. தபால் பெறுனர், கட்டணம் செலுத்தவிரும்பாவிடில், தபாலை வாங்க மறுக்கலாம் எனவே தபால் கட்டணத்தை, பெறுனரிடம் அறவிடுவதிலும், அனுப்புனரிடம் அறவிடுவதே சிறந்தது என அதில் அவர் வாதாடினார். எவ்வளவு தூரத்தில் வழங்கப்படுகிறது என்பதைக் கருதாமல், ஒருசீரான கட்டணமாக ஒரு பென்னியை அறவிடவேண்டுமென்றும் அவர் கருத்து கூறினார். வெவ்வேறு தொலைவிடங்களுக்கு வெவ்வேறு கட்டண அறவீட்டு முறை, கணக்கு வைக்கும் செலவை அதிகரிக்கும் என்றும், ஒரு சீரான கட்டணமுறையில் அரச தபால் சேவைக்குப் பணம் மிச்சப்படும் என்பதையும் எடுத்துக் காட்டினார். சாமேர்ஸின் முன்வைப்பு இறுதியாக 1839 ஆகஸ்டில் நாடாளுமன்றத்தில் ஏற்றுக்கொள்ளப்பட்டதுடன் பொதுத் தபால் அலுவலகம், 1840ல் பென்னி தபால் சேவையை ஆரம்பித்ததுடன், 1 பென்னியும், 2 பென்னியும் பெறுமானமுள்ள, படம் அச்சிடப்பட்ட உறைகளையும் வெளியிட்டது. மூன்று மாதங்களின் பின்னர், விக்டோரியா மகாராணியின் படம் அச்சிடப்பட்ட பென்னி பிளாக் என்று அறியப்பட்ட முன்கட்டணத் தபால் தலையையும் வெளியிட்டது. முதலாவது தபால் தலையை வெளியிட்ட காரணத்தினால், அனைத்துலகப் பயன்பாட்டுக்குத் தபால்தலைகளை வெளியிடும் நாட்டின் பெயர் ரோமன் எழுத்துக்களில் அவற்றில் பொறிக்கப் பட வேண்டுமென்ற அதன் விதியிலிருந்து, ஐக்கிய இராச்சியத்துக்கு, அனைத்துலக தபால்சேவைச் சங்கம் (U.P.U.) விலக்கு அளித்துள்ளது. யூ.பி.யூ வில் இணைவதற்கு முன்னர் பல நாடுகள் இப்படிச் செய்வதில்லை, எனினும் பின்னர் மிகக் குறைந்த மீறல்களே இருந்தன. இதன் காரணமாக சீனா, ஜப்பான் போன்ற நாடுகளின் பெரும்பாலான பழைய வெளியீடுகளிலுள்ள கீழை நாட்டு எழுத்துக்களுக்கு மேற்கு நாட்டுப் புதிய சேகரிப்பாளர்கள் அறிமுகமில்லாதவர்களாக உள்ளார்கள். ஒரு தபால் தலை, அதன் பெறுமதியையும், அந் நாட்டு நாணயத்தில் கொண்டிருக்கவேண்டும். சில நாடுகள், ஒரு எழுத்தையோ அல்லது First Class என்பது போன்ற குறிப்புக்களையும் பெறுமதிக்குப் பதிலாகக் கொடுக்கின்றன. யூ.பி.யூ வின் விதி காரணமாக இது உள்ளூர் சேவைகளுக்கு மட்டுமே மட்டுப்படுத்தப்படுகின்றது, எனினும் மீறல்களும் அதிகம் கவனிக்கப்படுவதில்லை.(ஐரோப்பிய தபால் சேவைக்கான பிரித்தானியாவின் "E" தபால்தலையும், தென்னாபிரிக்காவின் "பன்னாட்டு கடித விகிதம்" என்ற தபால் தலையும் மேற்சொன்ன விதிவிலக்குகளில் அடங்கும்). வழங்கல் தொடக்க காலத்திலிருந்தே, எப்படித் தபால் தலைகள் வழங்கப்படுகின்றன அல்லது விற்கப்படுகின்றன என்பது தொடர்பில், பல்வேறு புதிய முறைகள் கையாளப்பட்டு வந்தன. அண்மையில் ஒருவர் தனது கணனியிலேயே தபால்தலைகளை அச்சிட்டுப் பெறக்கூடியதாக இருந்தது. 2002ல் ஐக்கிய அமெரிக்கத் தபால் சேவை வலைத் தபால்தலைகளை வெளியிடுவதற்கு ஸ்டாம்ப்ஸ்.காம் முக்கு (Stamps.com) அனுமதி வழங்கியது. தபால்தலைகளின் வகைகள் வான்வழி அஞ்சல் - வான்வழி அஞ்சல் சேவைகளுக்கான கட்டணத்துக்காக. வான்வழி அஞ்சல் சேவைகளுக்கான தபால்தலைகளில், வாழ்வழி அஞ்சல் என ஆங்கிலத்தில் அச்சிடப்பட்டிருப்பது பொதுவான வழக்கம். தபால்தலை விபரப்பட்டியல்களை வெளியிடும் ஸ்கொட் நிறுவனம், அக்காலத்தில் புழக்கத்திலிருந்த வான்வழி அஞ்சல் கட்டணங்களுக்குப் பொருத்தமானதும், வானூர்தியொன்றின் நிழல்வரிப்படம் பொறிக்கப்பட்டவையுமான, ஐக்கிய அமெரிக்காவில் வெளியிடப்பட்ட சில தபால்தலைகளை, வான்வழி அஞ்சல்களாகப் பட்டியல் இட்டுள்ளது. ஏனைய மூன்று முக்கிய விபரப் பட்டியல்களும், வான்வழி அஞ்சல்தலைகளுக்கு சிறப்புத் தகுதி எதையும் கொடுக்கவில்லை. ஏடிஎம் (ATM) தூதுவரின் தபால்தலை (carrier's stamp) சான்றளிக்கப்பட்ட அஞ்சல் தபால்தலைகள் (certified mail stamps) ஞாபகார்த்த தபால்தலைகள் விரைவுத் தபால்தபால்தலை/ சிறப்பு வழங்கல் தபால்தலை காலம்தாழ்ந்த கட்டணத் தபால்தலை உள்ளூர் தபால் படையினர் தபால்தலை அரசு ஏற்புபெற்ற அஞ்சல் தபால்தலைகள் ஆக்கிரமிப்புத் தபால்தலை பொதித் தபால் தபால் கட்டண நிலுவை தபால் வரி தானொட்டுத் தபால்தலைகள் பகுதி-அஞ்சல் / ஈகை தபால்தலை (semi-postal / charity stamp) சிறப்புக் கையாள்கை சோதனைத் தபால்தலை போர் வரி தபால்தலை (War tax stamp) நீர்-தூண்டற் தபால்தலை (water-activated stamp) சேகரித்தல் முதன்மைக் கட்டுரை: அஞ்சல்தலை சேகரிப்பு சில நாடுகள் தபால் சார்ந்த தேவைகளுக்காகவன்றி, சேகரிப்பாளர்களுக்காகவே தபால்தலைகளை வெளியிடுகின்றார்கள். இது அவ்வாறான நாடுகளின் வருமானத்தின் குறிப்பிடத்தக்க அளவுக்குக் காரணமாக உள்ளது என்றும் கூறப்படுகின்றது. இவ்வாறு சேகரிப்பாளர்களைக் குறி வைத்துத் தபால் தலைகளை வெளியிடும் கொள்கை எல்லாச் சந்தர்ப்பங்களிலும் சேகரிப்பாளர்களால் ஆதரிக்கப்படுவது இல்லை. இக்கொள்கையை மிதமான அளவுக்குப் பயன்படுத்தும்போது சேகரிப்பாளர்களிடம் வரவேற்புப் பெறும் அதே வேளை, அளவுக்கு மீறித் தபால்தலைகளை வெளியிடும் நாடுகள் கண்டனத்துக்கு உள்ளாகின்றன. சில பத்தாண்டுகளுக்கு முன், சில தனியார் நிறுவனங்கள், சிறிய நாடுகளுடன் ஒப்பந்தம் செய்துகொண்டு, அந்நாடுகளுக்கான தபால்தலைகளை இலவசமாக அச்சிட்டுக் கொடுத்தன. ஆனால், இதற்கு மாற்று உதவியாக, எஞ்சியிருக்கும் தபால்தலைகளை சேகரிப்பாளர்களுக்கு விற்கும் உரிமையைத் தாங்கள் பெற்றுக்கொண்டன. பெயர்பெற்ற தபால்தலைகள் பென்னி பிளாக் மொரீஷியஸ் நீல பென்னி தலைகீழ் ஜென்னி பிரிட்டிஷ் கயானா 1 சென்ட் சாந்து பாசெல் புறா கருப்பு ஹொண்டூராஸ் (Black Honduras) சென் லூயிஸ் கரடிகள் (St. Louis Bears) தபால்தலையை வட்ட வடிவில் வெளியிட்டது மலேசியா நாடு. தி இந்து தமிழ், ஜூன் 29, 2014 மேற்கோள் வெளி இணைப்புகள் Joseph Luft's Philatelic Resources on the Web – largest collection of links to other stamp-related sites philately.com அஞ்சல் தலைகள் அஞ்சல் தலை சேகரிப்பு 19-ஆம் நூற்றாண்டுக் கண்டுபிடிப்புகள்


text: வடமத்திய மாகாணம் அனுராதபுரம், பொலநறுவை ஆகிய மாவட்டங்களை உள்ளடக்கியுள்ளது. இம் மாகாணத்தின் பெரும்பகுதியும் நாட்டின் உலர்வலயப் பிரதேசத்திலேயே அமைந்துள்ளது. இலங்கையின் பண்டைய தலைநகரங்களான அனுராதபுரம், பொலநறுவை என்பன இம் மாவட்டத்திலேயே உள்ளன. எனினும் இப் பகுதிகள் மிகக்குறைந்த சனச் செறிவுள்ள பகுதிகளாகவே இன்று காணப்படுகின்றன. 1977 ஆம் ஆண்டுக்குப் பின் மகாவலி அபிவிருத்தித் திட்டத்தின் கீழ் இப் பிரதேசங்களில் பெருமளவு குடியேற்றத் திட்டங்கள் உருவாக்கப்பட்டுள்ளன. பின்வருவனவற்றையும் பார்க்கவும் இலங்கை வடமத்திய மாகாணம், இலங்கை கண்டி இராச்சியம்


படலை: வியாழ மாற்றம் 12-07-2012 : பன்னி வியாழ மாற்றம் 12-07-2012 : பன்னி ஈழத்தில் உள்ளவர்கள் பற்றியும் ஈழத்து அரசியல் பற்றியும் வெளிநாட்டில் இருந்துகொண்டு சகட்டு மேனிக்கு எழுதித்தீர்க்கலாம். ஆபத்தில்லை! மிஞ்சி மிஞ்சி போனால் Facebook இல் யாராவது பன்றி என்று திட்டுவார்கள். ஆனால் ஈழத்தில் இருந்தே அப்படி எழுதினால்? டங்குவாறு தான்! You areashit, shit journalist. A f.....g shit. A pig who eats shit! I will go to courts!!! You pig that eats shit!!! You shit shit dirty f.....g journalist!!!People will kill you!!! People hate you!!! They will kill you!!! இப்படி திட்டியவன் வேறு யாருமல்ல. ராஜபக்சவின் அருமைத்தம்பி, நாட்டின் அதிசக்தி வாய்ந்த மூவேந்தரில் ஒருவர், பாதுகாப்பு செயலாளர். அண்ணன் கோத்தா! அப்பனும் ஆத்தாளும் சாத்திரம் பார்த்திருப்பாங்க போல! கெட்ட வார்த்தையையே பெயராக வைத்துவிட்டனர். இந்த திட்டு விழுந்தது யாருக்கு? இலங்கையில் ஓரளவுக்கு தர்மம் மீறாமல் செய்திகளை தரும் சண்டேலீடர் பத்திரிகையின் பிரதான எடிட்டர் பிரெடெரிக்கா ஜான்சுக்கு தான். ஏற்கனவே வெள்ளை கொடி ஏந்தி வந்தவர்களை படுகொலை செய்தது சம்பந்தமாக ரிப்போர்ட் பண்ணி, சரத் பொன்சேகா உள்ளே போனது தெரிந்த விஷயம். கூடவே எழுதியதற்காக இவர் வேறு நீதிமன்றம் அலைந்தார். இந்த ஏச்சும் பேச்சும் வெறும் நாய்க்காக தான். கோத்தா, தன் மனைவிக்காக(எத்தினை நாயை தான் மேடம் மனேஜ் பண்ணுவீங்க?) சுவிட்சர்லாந்தில் இருந்து ஒரு நாய் வாங்கிவர சொல்லி தன் நண்பரான ஒரு விமானியிடம் கேட்டிருக்கிறார். விமானிக்கோ சுவிஸ் செல்லும் விமானத்தின் மொடலான A340 வை ஓட்டும் லைசன்ஸ் இல்லை. அவர் A330 தான் ஒட்டலாம். அதனால் பயணம் செய்ய இருந்த விமானத்தையே A330 மொடலாக மாற்ற உத்தரவு. இதெல்லாம் ஒரு சுவிஸ் பப்பிக்காக நம்ம மாதனமுத்தா செய்த வேலை. எப்படியோ பிரெடெரிக்காவுக்கு தெரிந்து விசாரிக்க போனால், கொலை அச்சுறுத்தல். இது சம்பந்தமாக Facebook இல் இருக்கும் அனேகமான சிங்கள நண்பர்கள் அடக்கியே வாசிக்கின்றனர். பயம் தான் காரணமா? என்றால் ம்ஹூம் .. எங்கே கோத்தாவை தப்பாக சொன்னால், அது தமிழர்களுக்கு சார்பாக போய்விடுமோ என்ற கீழ்த்தர எண்ணம். மிரட்டும்போது கோத்தா இதையும் சொல்லுகிறார். I will put you in jail! You shit journalist trying to split this country – trying to show otherwise from true Sinhala Buddhists!! பிரெடெரிக்காவுக்கு முன்னர் எடிட்டராக இருந்த லசந்த விக்கிரமதுங்கவை நடுவீதியில் நாயை சுடுவது போல .. ஸாரி பாஸ் .. நடுறோட்டில மனிசரை சுடுவது போலவே சுட்டு போசுக்கினார்கள். எல்லா பெரியவாளும் மிக்ஸர் சாப்பிட்டுக்கொண்டு இருந்தார்கள்! லசந்த தன் படுகொலைக்கு முன்னர் கோடிகாட்டிய பிரபல நாஸிகள் காலத்து வசனம். தமிழர்கள் நாங்கள் சிங்களவர்களுக்கு சொல்லிக்கொள்வது ஒன்றே ஒன்று தான். எங்களுடைய இறந்த காலம் உங்களுக்கு எதிர்காலம். Keep watching. கொசுறு தகவல். பிரெடெரிக்காவின் தங்கை தான் பெர்னாண்டஸ். ஹிந்தி படங்களில் நடிப்பவர். Murder2 மூலம் பிரபலமானவர். டேய் .. பிட்டு படம் போட்டா எஸ்கேப் ஆயிடலாம் எண்டு நினைப்பா? பேஸ்மன்ட் இந்தா ஆட்டம் ஆடுது .. உனக்கெல்லாம் எதுக்கடா அரசியல் பதிவு? மவனே, நீ மட்டும் கொழும்புக்கு வாடா .. உனக்கெல்லாம் ஏச்சு பேச்சு கிடையாது .. ஸ்ட்ரைட்டா பன்னி தான்! இந்த வாரத்து “கந்தசாமியும் கலக்ஸியும்” அத்தியாயத்தில், துவாய் என்று ஈழத்தில் அழைக்கப்படும் துவாலை பற்றிய குறிப்பு. எங்கே போனாலும், எதை மறந்தாலும் தன் துவாயை ஒருபோதும் மறக்காமல் இருக்கவேண்டும் என்று சொன்னதில் ஆழம் இருக்கிறது. ஈழத்தவருக்கு இதிலே அனுபவம் அதிகம். இடம்பெயர சொன்னால், முதலின் சின்ன சரவச்சட்டி, பானை, அரிசி, பருப்பு .. இது தான் எடுத்து வைப்பார்கள். அடுத்தநாள் மரத்துக்கு கீழே வாழவேண்டி வந்தாலும் சமாளிக்கத்தக்கதாக, இடம்பெயரும் ஆற்றல் எங்களுக்கு இருக்கிறது. ஆனால் வாழ்க்கையில் அதை படித்தோமா என்றால் இல்லை என்றே நினைக்கிறேன். எங்கள் இருப்பை மிக இலகுவாக மறந்து ஆடும் குணம் நான் தினம் காணும் அனேகமானோரில் இருக்கிறது. ஒரு டப்பா காரை வைத்து ஓடிக்கொண்டு திரிகிறாயே? பாக்கிறவன் நீ என்ஜினியர் என்றால் நம்புவானா? என்று தெரிந்தவர்கள் கேட்கும்போது ... ஒன்று ஏன் நம்பவேண்டும்? மற்றது .. என்ஜினியர் இல்லாதவன் Ferrari வைத்திருக்கிறான். அப்புறம் ஹெலிகாப்டர் வாங்கு என்றால் என்னிடம் லைசன்ஸ் இல்லை! இப்படியான் அபத்தங்களை ஆதாரமாக வைத்து தான் டக்லஸ் அடம்ஸ் அந்த நாவல் முழுதும் பின்னியிருப்பார். இவரின் ரசிகர்கள் தனி ரகம். அவரை நினைவு கூறுவதற்காக அவர் மே 25ஐ “Towel Day” என்று பிரகடனப்படுத்தி இருக்கிறார்கள். அவருடைய ரசிகர் யாருடனாவது பேசிப்பாருங்கள். ஏதோ ஒரு எக்ஸ்டாஸி மனநிலையில் துள்ளுவார்கள். அவ்வளவு சுவாரசியமான எழுத்து. “கந்தசாமியும் கலக்ஸியும்” எழுத ஆரம்பிக்கும்போது, வாசிப்பவர்களுக்கு அந்த “Think Different” என்ற விஷயத்தை தூண்டவேண்டும் என்ற ஆரவம் ஒருபுறம். எழுதும்போது நானும் சும்மா தலைகீழா யோசிச்சு என்ஜோய் பண்ணலாம் என்பது மறுபுறம். ஈழத்து எழுத்துகளில் இந்தவகை ஸ்டைல் எடுபடாது என்றார்கள். ஒவ்வொரு செவ்வாய் காலையும், வாலிபனும், கேதாவும், வீணாவும் கெளரியும் நல்லது, நொள்ளது, லொஜிக் பிழை கூட சுட்டிக்காட்டும்போது ...ஹிட்ஸ் ஐநூறை எட்டுகையில் ... அவ்வளவு மோசம் இல்லை என்று ஒரு துளிர்! நல்லா வருவேடா .. நீயே தொடர்கதை எழுதி, நீயே வெளக்கம் கொடுத்து, நீயே வாசி .. சுத்தம்! அட்டக்கத்தியோட அவனவன் கத்திக்கிட்டிருக்கான்! ஏழு மணிக்கு அலுவலகத்துக்கு ரெடியாகி ஹோலுக்குள் வந்தால், அம்மா சன் டிவியில் வணக்கம் தமிழகம் பார்த்துக்கொண்டிருந்தார். ப்ளேன் டீ குடித்துக்கொண்டே அசுவாரசியமாக கவனித்தால் அட, பாரதி பாஸ்கரும் ராஜாவும் காஷுவலாக ஏதோ பேசிக்கொண்டிருந்தனர். எள்ளலும் துள்ளளுமாக தமிழை பதினைந்து நிமிஷமாக ... நேரம் போனதே தெரியவில்லை. காலை வேளையில் இப்படி நிகழ்ச்சி .. யார் சொன்னது தொலைகாட்சி நம்மை கெடுத்துக்கொண்டு இருக்கிறது என்று? மபொசி பற்றி சொல்லும்போது ஏதோ ஈழத்து பிரச்னையை தான் கோடி காட்டுகிறார்களோ? என்று சந்தேகம் வந்தது. சேர் பொன் இராமநாதன் ஏமாற்றப்பட்டது போல மபொசி ஏமாற்றப்படவில்லை! அல்லது ஏமாறவில்லை! மபொசி பற்றி மேலும் தேடி வாசிக்கவேண்டும். தில்லுமுல்லு படத்து இன்டர்வியூ காட்சியும் பேச்சில் அடிபட்டது. அடடா என்று இதற்கென்றே தேடி பார்த்தேன். ஐந்து நிமிட காட்சி தான். எத்தனை விஷயங்கள் இருக்கிறது பாருங்கள். அடி நாதமாக நகைச்சுவையை வைத்துக்கொண்டு பாலச்சந்தர் அடித்து ஆடியிருக்கிறார். ரஜனி பேசும் “Mustache is the mirror of Heart” என்பது ஷேக்ஸ்பியர் வசனம்(இதுவே ஒரு தனி கதை, இங்கே எழுதியிருக்கிறேன்). கூடவே Black Pearl என்ற உதைபந்தாட்ட வீரர் பற்றி வருகிறது! அவர் பெயர் சொல்லமாட்டார்கள். தேவையென்றால் நீயே தேடி கண்டுபிடி என்று பாலச்சந்தர் நினைத்திருக்கிறார். இரண்டு வசனங்களும் படத்தின் கதைக்கு பின்னாடி தேவைப்படும் foreshadowing வகை வசனங்கள். ப்ரில்லியன்ட். இத்தகைய வசனங்கள் இந்தக்காலத்து படங்களில் கிடைக்குமா என்று அங்கலாய்ப்பவர்களுக்கு .. ஒரே பதில் .. கிடைக்கும் .. கிடைக்கிறது. சாம்பிளுக்கு ஒன்று! ஹேராமுக்கு பின்னர் தமிழில் வெளிவந்த மிகச்சிறந்த படம் “பிரிவோம் சந்திப்போம்”! பொப் டிலானும் கேதாவும்! பொப் டிலானின் “When the Deal Goes Down” என்ற கவிதை. எப்போது கவிதை எழுத போனாலும், இப்படி சில கவிதைகள் ஞாபகத்துக்கு வந்து “ஏன் உனக்கு வேண்டாத வேலை?” என்று ஏசும். படிமம் தான். வாசிக்கும்போது முகத்தில் பளாரெண்டு அடிக்கும் படிமம். நீங்களும் வாங்குங்களேன். The moon gives light and it shines by night கேதாவின் கவிதைகளை, குறிப்பாக அவனின் படிமங்களை வாசிக்கும்போது இயல்பாக பொப் டிலான் கவிதைகள் ஞாபகத்துக்கு வருவதை தவிர்க்கமுடியாது. குறிப்பாக, அவனுடைய “காற்றில் ஒடிந்த தளிர்கள்” கவிதையை வாசித்தபோது கூட இதே ஞாபகம். ஆனால் சொல்லமாட்டேன். சொன்னால் திட்டு விழும். “ஏன் ஒப்பிடுறீங்க?” என்று “இரு குழல் பீரங்கி” போல ரெண்டு பேரும் கும்மோ கும்முவார்கள். தனியனாக சமாளிக்கமுடியாது. இன்றைக்கு பேசிக்கொண்டு இருக்கும் போது, மேலே இருந்த கவிதை பற்றியும் வந்தது. இதை தமிழில் வாசித்து பார்க்கும் ஆர்வம்; ஆனால் நம்மால் முடியாது சாமியோவ். வேறு யாரால்? கேதாவை கேட்டேன்; வாசித்தான்; வசமிழந்து; வசப்பட்டு மீண்டு வரும்போது கையில் ஒரு அழகான குழந்தை என்னை பார்த்து சிரித்தது. பெற்றுக்கொடுத்துவிட்டான். கவிஞன்! மொபைலில் வாசிப்பவர்கள் வீடு போகும் மட்டும் வாசிக்கவேண்டாம் ப்ளீஸ். வீட்டிலே இருந்தால், டிவியை நிறுத்திவிட்டு, யாருடனும் சாட் பண்ணாமல், இந்த கவிதையை வாசித்து முடித்து, இரண்டு நிமிடம் கண்மூடி அதனை உள்வாங்கி, மீண்டும் வாசியுங்கள். ஏதோ செய்யும். இரவெல்லாம் எறிகிறது நிலவு எனக்கு மட்டும் இருட்டு. அந்தி நேரத்து பூ காம்பு தொலைத்து விழும் நேரம், நாம் போகும் பாதை சொல்லித்தருகிறது புரியாத நம் வாழ்வை. முட்கள் கூட முத்தமிடுகின்றன. எப்போதும் எங்கேயும் எல்லாமும் இனி நீ இன்றி இல்லை பொப் டிலானின் கடைசி இருவரிகளை ஏன் மொழிமாற்றம் செய்யாமல் விட்டாய்? என்று கேட்டபோது வந்த பதில், “சில விஷயங்களை பேசாமல் அப்படியே விட்டுவிடவேண்டும்” செத்து செத்து விளையாடுவோமா? எக்காரணம் கொண்டும் கேட்டுவிட கூடாது என்று சில பாடல்களின் லிஸ்ட் இருக்கிறது. அதிலும் தனியாக ஆஸ்திரேலிய வசந்தகாலத்தில், மலையடிவாரத்தில் நடந்துபோகும் சமயங்களில், ஐபொடில் அந்த பாடல்களை கேட்டாலோ, யாருமில்லாத, மரங்களின் சலனங்கள் மட்டுமே இருக்கும் பின்னேர பொழுதுகளில் சில பாடல்கள் வந்துவிட்டாலோ, மனதைக் கல்லாக்கிக்கொண்டு ஸ்கிப் பண்ணிவிடவேண்டும். ஆனாலும் மனம் கேளாது. மீறி ப்ளே பண்ணிவிட்டீர்கள் என்றால் அன்றைக்கு உயிர் மீண்டும் ஒருமுறை விட வேண்டிவரும். இந்த செத்து செத்து விளையாடும் விளையாட்டை இன்றைக்கு விளையாடலாம். இரண்டு தடவைகள்! ரகுமான் 90களுக்கு பின்னர், முன்னர் போல மெலடி தருவதில்லை. அதுவும் “நேற்று இல்லாத மாற்றம்”, “சித்திரை நிலவு” போன்ற பாட்டுகள் எல்லாம் இனி வரவே வராது என்று எப்போதுமே ஒரு கூட்டம் சொல்லிக்கொண்டு இருக்கும். அவர்களுக்கு ரகுமானின் பல பாடல்களே தெரியாது. சில ஆண்டுகளுக்கு முன்னர் “Ada The Way Of Life” என்று ஒரு படம். மெலடிகள் பலவற்றின் சங்கமம். அதிலே இருக்கும் ஒரு பாட்டு தான் “தரித்திரம் பிடிச்ச பாட்டு”. கேட்டு விட்டீர்கள் என்றால், அன்றைய நாள் முழுதும் ஏதோ ஒன்று இழுத்துக்கொண்டு இருக்கும். அந்த புல்லாங்குழலோடு ஹவா சுன் ஹவா என்னும் போது கண் மடல்களை மெலிதாக வருடி ஒரு இசை கூச வைக்கும். ஒவ்வொரு முறையும் ஆஜாரே ஆஜாரே என்று ஆலாபிக்கும் போது... இந்த பாடல் உருவாகும் தருணத்தில் ஸ்டுடியோவில் இருந்தவர்களின் மனநிலையை யோசித்துப்பார்க்கிறேன். தில்லை காட்சி தான் அது. இதையெல்லாம் கேட்காமல் ரகுமான் ரசிகர் என்று யாராவது தன்னை சொன்னால் .. .. முதலில ரகுமானை கேட்போம்! பாட்டிலே இரு வேறு மெட்டுகள் உள்ள சரணங்கள் இருக்கிறது. ஏற்கனவே “பூங்காற்றிலே”, “தென்றலே” போன்ற பாடல்களில் இந்த ஸ்டைலை தலைவர் முயற்சி செய்திருக்கிறார். முதல் சரணம் “தாளம்” படத்து “காதலில்லாமல் வாழ்வது வாழ்வா” வின் டியூனை ஒத்திருக்கும். இரண்டாவது சரணம் சமகாலத்தில் தமிழில் வந்த "காதல் வைரஸ்” பாடலை ஒத்திருக்கும். கேட்டு பாருங்களேன். பாழும் மனசு அது. அதற்கு மறைக்க தெரியவில்லை. அவனுக்கு அவள் காதலை உளறிவிட்டது. அவளுக்கோ கோபம். எப்படி நீ சொல்லலாம்? என்கிறாள். மோசம் செய்துவிட்டாயே பாவி என்று மனதை நோகிறாள். மனசு என்ன செய்யும்? பறிகொடுத்தது நான் தானே. தோற்கப்போகிறோம் என்று தெரிந்த பின் விபீஷணன் போல அந்த பக்கம் தாவிவிட்டது. இனியும் வெட்கத்தடையை பார்த்தால் வேலைக்காகாது. அவளும் போய்விட்டாள். கலந்த பின்னர் தான் மனசின் மீது அவளுக்கு ஒரு கழிவிரக்கம். அவன் வேறு தான் லஞ்சம கொடுத்தேன் என்று சொல்லிவிட்டானா? அட பாவமே, வீணாக என் மனசை நொந்துவிட்டேனே என்று மனசை சமாதான படுத்துகிறாள். இப்படி தான் சில பாடல்களோடு செத்து செத்து விளையாட வேண்டி .... My Bad ஜேகே : மச்சி, இந்த வார வியாழமாற்றம் பூரா லைட்டா ஒரு லக்கிய தனம் எட்டி பார்க்குது. மன்மதகுஞ்சு: வேண்டாம்டா ... டேஞ்சர்.. ஒன்னையும் லக்கியவாதி எண்ணுடுவாங்க! பொஸ்தகம் எல்லாம் கிழிப்பாங்க! ஜேகே : பயமா இருக்குடா! தோழர் என்று சில பேரு பீதிய கிளப்புறாங்கடா! நீயி அரசியல் பத்தி எழுதி ஈழத்தில் மறுமலர்ச்சி கொண்டு வரோணும் எண்டு கூட.. மன்மதகுஞ்சு: உன்னைய போய் எந்த நாதாரிடா தோழர் என்று சொன்னது? நீ இயக்கம் பிரச்சாரத்துக்கு வந்தாலே ஒண்ணுக்கு போன கேஸ் ஆச்சே! ஜேகே : அத இப்ப வெளிய சொல்ல முடியாது மச்சி .. நாங்களும் போராளி தாண்டா! Facebook பார்த்த இல்ல! மன்மதகுஞ்சு: பார்த்தோம் .. அப்பிடியே மெயின்டைன் பண்ணு மச்சி! வடக்கு முதலமைச்சர் நீ தான்! அட்லீஸ்ட் 13+ செனட் சபை மெம்பரா கூட.. ஜேகே: வேண்டாம்டா .. ஆல்ரெடி கோத்தா பற்றி எழுதினத பார்த்து ஆத்தா வையுது. வாசிச்சா மொக்கையா இருக்கோணும்டா .. எவனாவது கோத்தாவுட்ட போட்டு கொடுத்தாலும், இவன் டம்மி பீசு எண்டு நெனைச்சிடோனும். நல்ல படமா ஒன்னை அனுப்படா! மன்மதகுஞ்சு: நம்ம வீட்டு நாயோட நான் வெளையாடும்போது எடுத்த படம் .. டக்கரா வந்திருக்கு. போடுவமா? ஜேகே : அட நாதாரி .. போட்டா பிறகு எடுக்க கூடாதா? ILA (a) இளா 7/12/2012 11:53 pm //ரகுமான் 90களுக்கு பின்னர் முன்னர் // அவர் வந்ததே 90களுக்குப் பின் தானே? ஜேகே 7/13/2012 12:03 am வாங்க இளா.. அவர் வந்தது 90 களில். நான் சொன்னது 90 களுக்கு பின்னர் .. அதாவது 2000 ஆண்டு time.. சொல்லவந்தது அதைதான் பாஸ். Unknown 7/13/2012 4:12 am //பிரெடெரிக்காவின் தங்கை தான் பெர்னாண்டஸ்.// என்னாது ?ஜாக்குலின் பெர்னாண்டஸ் பிரெடெரிக்காவின் தங்கையா? புதிய தகவல் பாஸ்! அதென்னவோ இலங்கைல இருந்து அழகின்னு தெரிவானவங்கள்ல ஜாக்குலின் உண்மைலயே...அழகிதான்! எனக்கு அப்பவே ஒரு இது...:-)) வெள்ளை குறொஸ் ஆ பாஸ்? தெளிவு படுத்தவும்! முருகேசன் பொன்னுச்சாமி 7/13/2012 4:24 am மகிந்தாவின் நெருங்கிய நண்பரான ,லசந்த விக்ரமதுங்கவுக்கே அந்த கதி என்றால், பிரெடெரிக்கா வின் நிலை? கோத்தாவை, கொஞ்ச காலத்திற்கு, அக்கா கொஞ்சம் அடக்கி வாசித்தால் நல்லது. “கந்தசாமியும் கலக்ஸியும்” தொடர் அருமையாக உள்ளது . கலக்குங்கள். வாழ்த்துக்கள். //"Mustache is the mirror of ஹார்ட்"// .மீசை மயிர் ஆண்களின் குணாதிசியத்தை பிரதிபலிக்கிறது, என்று வைத்துக் கொண்டால் பெண்களின் குணாதிசியத்தை பிரதிபலிப்பது எது தல? Unknown 7/13/2012 11:06 am //எங்கள் இருப்பை மிக இலகுவாக மறந்து ஆடும் குணம் நான் தினம் காணும் அனேகமானோரில் இருக்கிறது// Super! //பாட்டிலே இரு வேறு மெட்டுகள் உள்ள சரணங்கள் இருக்கிறது. ஏற்கனவே “பூங்காற்றிலே”, “தென்றலே” போன்ற பாடல்களில் இந்த ஸ்டைலை தலைவர் முயற்சி செய்திருக்கிறார்// 'சின்ன சின்ன மழைத்துளிகள் சேர்த்து' பாட்டும் அப்படித்தான்! ஆனா அது மெலடியான்னு தெரியல! (மெலடி கலந்த கொண்டாட்டம்?) நான் மீசிக்ல வீக் பாஸ்! :-)) Ketha 7/13/2012 12:08 pm தலைவரை பற்றி தரக்குறைவா எழுதின ஜேகே இந்த பாட்டை பார்த்தபிறகாவது திருந்தி நடக்குமாறு எச்சரிக்கிறோம். பன்னிங்க தான் கூட்டமா வரும் சிங்கம் சிங்கிளாத்தான் வரும் எண்ட பிரபல சம்பாசணைக்கு பிறகு ஒரு சிங்கம் பன்னிய பற்றி பேசியிருப்பது இதுவே முதல் தடவை. எனவே இது ஒரு வரலாற்று முக்கியத்துவம் வாய்ந்த சந்தர்ப்பம். Thozhirkalam Channel 7/13/2012 3:20 pm Anonymous 7/13/2012 7:57 pm Jacqueline Fernandez is not the sister of Frederica Jansz, but her cousin. [ஆமா ரொம்ப முக்கியம் :-)] ஜேகே 7/13/2012 8:03 pm //என்னாது ?ஜாக்குலின் பெர்னாண்டஸ் பிரெடெரிக்காவின் தங்கையா?// நாம ரொம்ப ஸ்லோ பாஸ் .. யாரோ ஒருத்தர் ..நம்மள விட க்ளோஸா வாட்ச் பண்ணிக்கிட்டிருக்காப்ள .. அவ தங்கச்சி இல்லையாம் .. கசினாம் .. ! ஜேகே 7/13/2012 8:05 pm வாங்க முருகேசன் ... //அடக்கி வாசித்தால் நல்லது// நானே இனி மேல் .. நிலா, நீர் காற்று என்று தான் எழுதிற ஐடியா .. பன்னி ஐடம் எல்லாம் சாப்பிட முடியாது பாஸ்! ////"Mustache is the mirror of ஹார்ட்"// .மீசை மயிர் ஆண்களின் குணாதிசியத்தை பிரதிபலிக்கிறது, என்று வைத்துக் கொண்டால் பெண்களின் குணாதிசியத்தை பிரதிபலிப்பது எது தல?// இப்பெல்லாம் அவங்க மூடி மறைக்கிறதே இல்லையே பாஸ்!! ஜேகே 7/13/2012 8:07 pm //'சின்ன சின்ன மழைத்துளிகள் சேர்த்து' பாட்டும் அப்படித்தான்! // அது மெலடி தான் தல .. ரகுமான் மேலும் சில பாடல்கள் அப்படி அமைத்திருக்கிறார் .. தைய தையா இன்னொன்று! ஜேகே 7/13/2012 8:09 pm கேதா .. உன்னைய மாதிரி ஒருத்தன் இருந்தா போதும் .. தேடி வந்து என்னைய தூக்கிடுவாங்க! கோத்தா வாழ்க! ஜேகே 7/13/2012 8:10 pm தம்பி Cpede News .. அட்லீஸ்ட் .. ஒரு படத்தை பார்த்திடாவது கொமென்ட் போடோணும்! ஜேகே 7/13/2012 8:11 pm பெயரில்லா ரசிகரே .. ஜாக்குலின் பற்றி அவ்வளவு டீடெயில் விரல் நுனில இருக்கே .. ஆளு யாருன்னு பிடிச்சிடுவோம்ல! Anonymous 7/13/2012 11:53 pm என்னப் பிடிச்சு என்ன செய்யப் போறீங்க. அத விட்டிட்டு சோலியப் பாப்பீங்களா... (சத்தியமா நான் வாலிபன் கிடையாது). நீங்க சேக்ஸ்பியரப் பத்தி இவ்ளோ டீடெய்லா தேடும் போது, நாங் ஜாக்குலீனப் பத்தி தேடமாட்டமா என்ன? என்ன ஜே.கே., கேதாவும் கோதாவும் ஒண்ணு சேந்துடுவாங்க போல இருக்கே? ஜேகே 7/16/2012 11:48 pm பாஸ் .. அவங்க அப்பவே கூட்டணி தான்! வியாழ மாற்றம் 19-07-2012 : சிங்களத்து சிந்துகள் வியாழ மாற்றம் 05-07-2012 : கடவுளே கடவுளே கடவுளே


text: . தென்முனைப் பெருங்கடல் (Southern Ocean), அல்லது அண்டார்ட்டிக் பெருங்கடல் (Antarctic Ocean) அல்லது the தென் பெருங்கடல் (Austral Ocean) என்பது உலகப் பெருங்கடல்களுக்கு மிகவும் தெற்காக அமைந்த நீர்நிலையைக் குறிக்கும். இது புவியின் தென்முனையில் அண்டார்ட்டிகாவை 360 பாகைகளும் சூழ்ந்தபடி 60° தெ அகலாங்குக்கும் தெற்கில் அமைந்துள்ளது. இது ஐந்து முதன்மையான பெருங்கடல்களில் நான்காவது பெருங்கடலாகும்.: மேலும் இது அமைதிக்கடல், அத்லாந்திக் கடல், இந்தியப் பெருங்கடல் ஆகிய மூன்றைவிடச் சிறியதாகும். ஆனால், இது ஆர்க்டிக் பெருங்கடலை விட பெரியதாகும். இந்தப் பெருங்கடல் வட்டாரத்தில் தான் வடக்குமுகமாகப் பாயும் அண்டார்ட்டிகாவின் தண் நீரோட்டமும் வெத்துவெதுப்பான உள் அண்டார்ட்டிக் நீரோட்டமும் சந்தித்துக் கலக்கின்றன. இப்பெருங்கடல் 20,327,000 சதுர கிலோமீட்டர் (7,848,000 mi2) பரப்பளவுடையது. இதன் ஆழம் மிகப்பெரும்பாலான பரப்பில் பொதுவாக 4,000 மீட்டர் முதல் 5,000 மீட்டர் வரையானதாக உள்ளது (13,000-16,000 அடி). தென்முனைப் பெருங்கடலின் மிக ஆழமான பகுதி 60°00'தெ, 024°மே. என்னும் ஆயங்களில் உள்ளது. இவ்விடத்தில் இப்பெருங்கடல் 7,235 மீட்டர் (23, 735 அடி) ஆழம் உடையது. அண்டார்ட்டிக்கின் கண்டத் திட்டு வழக்கத்திற்கு மாறாக 800 மீட்டர் (2,600 அடி) ஆழம் உடையதாக உள்ளது. உலகின் பிற கண்டத்திட்டுகளின் சராசரி ஆழம் 133 மீட்டர் (436 அடி) ஆகும். தனது தென்முனைப் பயணத்தின் வழியாக 1770 களில், ஜேம்சு குக் புவிக்கோள தென் அகலாங்குகளில் நீர்நிலை சூழ்ந்திருப்பதை நிறுவினார். அதில் இருந்தே புவிப்பரப்பியலாளர்கள் தென்முனைப் பெருங்கடலின் வடக்கு வரம்பை ஏன், அந்நீர்நிலையின் நிலவலையே ஏற்கவில்லை. மாறாக, இந்த நீர்ப்பகுதியை இவர்கள் அமைதிக்கடல், அத்லாந்திக் கடல், இந்தியப் பெருங்கடல் ஆகியவற்றின் பகுதியாகவே கருதிவந்தனர். இந்தக் கண்ணோட்டமே பன்னாட்டு நீர்வரைவியல் நிறுவனத்தின் கொள்கையாக இதுவரை நிலவுகிறது. ஏனெனில், 2000 ஆம் ஆண்டின் 60 ஆம் அகலாங்குக்குத் தெற்கே உள்ளதாக தென்முனைப் பெருங்கடலை உள்ளடக்கிய வரையறுப்புகள் வேறு காரணங்களால் இன்னமும் ஏற்கப்படாமலேயே உள்ளது. பிறர் பருவந்தோறும் மாறும் அண்டார்ட்டிகா குவிவையே இயற்கையான வரம்பெல்லையாகக் கொள்கின்றனர். வரையறுப்புகளும் பயன்பாடும் பன்னாட்டு நீர்வரைவியல் குழுமம் (இது பன்னாட்டு நீர்வரைவியல் நிறுவனத்தின் முன்னோடியாகும்) 1919 ஜூலை 24 இல் முதல் பன்னாட்டுக் கருத்தரங்கைக் கூட்டியபோது, பன்னாட்டளவில் கடல்கள், பெருங்கடல்களின் எல்லைகளும் பெயர்களும் ஏற்கப்பட்டன. இவற்றை பநீநி 1928 இல் தனது கடல்கள், பெருங்கடல்களின் வரம்புகள் எனும் முதல்பதிப்பில் வெளியிட்டது. முதல் பதிப்பிற்குப் பிறகு, தென்முனைப் பெருங்கடலின் வரம்புகள் தொடர்ந்து நிலையாக தெற்கு நோக்கியே நகர்ந்து வந்துள்ளது; என்றாலும் 1953 க்குப் பிறகு இக்கடல் பநீநியின் அலுவலகப் பதிப்பில் சேர்க்கப்படவில்லை. அப்பணியைக் கள நீர்வரைவியல் அலுவலகங்களைத் தமே எல்லைவரம்புகளை தீர்மானிக்கவிட்டுள்ளது. பநீநி 2000 ஆம் ஆண்டு திருத்தத்தில் இக்கடலை உள்ளடக்கி, இதை 60°தெ அகலாங்குக்குத் தெற்கே உள்ள நீர்நிலையாக வரையறுத்துள்ளது. ஆனால், இது முறையாக இன்னமும் ஏற்கப்படவில்லை. ஏனெனில், யப்பான் கடல் போன்ற பிற கடல் வரையறை சிக்கலால் நிலுவையில் உள்ளது. என்றாலும், 2000 பநீநி (IHO) வரையறுப்பு, 2002ஆம் ஆண்டு வரைவு பதிப்பில் சுற்றுக்கு விடப்பட்டது. இது பநீநியில் சிலராலும் சில வெளி நிறுவனங்களாலும் பயன்படுத்தப்படுகிறது. அவை, அமெரிக்க நடுவண் முகமையம், மரியம்-வென்சுட்டர்போன்றனவாகும். ஆசுத்திரேலிய அதிகார அமைப்புகள் தென்முனைப் பெருங்கடல் அசுத்திரேலியாவுக்கு உடனடித் தெற்கில் அமைவதாக கூறுகின்றன. தேசியப் புவிப்பரப்பியல் கழகம் இக்கடலை ஏற்காமல், மற்ற பெருங்கடல்களுக்குரிய எழுத்துகளில் சுட்டாமல், வேறுபட்ட அச்செழுத்துகளில் குறிக்கிறது; ஆனால், இக்கழகம் தன் நிலப்படத்திலும் இணையதளப் படங்களிலும் அண்டார்ட்டிகா வரை அமைதி, அத்லாந்திக், இந்தியப் பெருங்கடல்கள் நீள்வதாகக் காட்டுகிறது. தம் உலக நிலப்படத்தில் தென்முனைப் பெருங்கடலைப் பயன்படுத்தும் நிலப்பட வெளியீட்டாளர்கள் ஏமா நிலப்பட நிறுவனம் (Hema Maps), ஜியோநோவா (GeoNova) நிறுவனம் ஆகியவை ஆகும். 20 ஆம் நூற்றாண்டுக்கு முந்தைய வரையறைகள் வாசுகோ நூனெசு டி பால்போவா "தென்முனைப் பெருங்கடல் என அமைதிப் பெருங்கடலுக்கு அல்லது தென் அமைதிப் பெருங்கடலுக்குப் பெயரிட்டது தற்போது அருகிவிட்டது. இவர் தான் அமைதிப் பெருங்கடலை வடக்கில் இருந்து அணுகிக் கண்டுபிடித்த முதல் ஐரோப்பியர் ஆவார். "தென்கடல்கள்" என்பதும் குறைவாகவே வழக்கில் உள்ள அதை நிகர்த்த பெயராகும். 1745 ஆண்டின் பிரித்தானிய நாடாளுமன்றச் சட்டம் அமெரிக்காவின் "மேற்கு, தெற்கு கடல்களுக்குச் செல்ல" "வடமேற்கு கடப்பு" வழியைக் கண்டுபிடிப்பவருக்குப் பரிசு ஒன்றை நிறுவியது". அறியப்படாத தென்முனை வட்டாரங்களைச் சூழ்ந்தமைந்த நீர்நிலையை தென்முனைப் பெருங்கடல் என பெயரிட்டு எழுதிய ஆசிரியர்கள் பல்வேறு வரம்புகளை குறிப்பிட்டனர். ஜேம்சு குக் அவர்களது இரண்டாம் பயண விவரிப்பு அதன் வரம்பில் நியூ கலெடோனியா அமைவதாக புலப்படுத்துகிறது. பீகாக்கின் 1795 ஆம் ஆண்டு புவிப்பரப்பியல் அகரமுதலி இக்கடல் "அமெரிக்காவுக்கும் ஆப்பிரிக்காவுக்கும் தெற்கில்" அமைவதாக கூறுகிறது; ஜான் பெய்னே 1796 இல் இக்கடலின் வடக்கு வரம்பாக 40 பாகை அகலாங்கைப் பயன்படுத்தினார்; 1827 ஆம் ஆண்டு எடின்பர்கு அரசிதழ் 50 பாகை அகலாங்கை வக்கு வரம்பாகப் பயன் படுத்தியது. குடும்ப இதழ் (Family Magazine) 1835 இல் "பெருந்தென் பெருங்கடலை" "தென்பெருங்கடல்" எனவும் "அண்டார்ட்டிக் [சிக்] பெருங்கடல்" எனவும் அண்ட்டர்ட்டிக் வட்ட்த்தைச் சூழ்ந்தமைந்த கடலை இரண்டாகப் பிரித்தது. இதன் வடக்கு வரம்பாக, கொம்புமுனையையும் நன்னம்பிக்கை முனையையும் இணைக்கும் கோட்டையும் வான் தியெமன் நிலத்தையும் நியூசிலாந்தின் தெற்குப் பகுதியையும் இணைக்கும்கோட்டையும் குறிப்பிட்ட்து. குறிப்புகள் சான்றுகள் மேற்கோள்கள் . மேலும் படிக்க Gille, Sarah T. 2002. "Warming of the Southern Ocean since the 1950s": abstract, article. Science: vol. 295 (no. 5558), pp. 1275–1277. Descriptive Regional Oceanography, P. Tchernia, Pergamon Press, 1980. Matthias Tomczak and J. Stuart Godfrey. 2003. Regional Oceanography: an Introduction. (see the site ) வெளி இணைப்புகள் Oceanography Image of the Day, from the Woods Hole Oceanographic Institution The CIA World Factbook's entry on the Southern Ocean The Fifth Ocean from Geography.About.com The International Bathymetric Chart of the Southern Ocean (IBCSO) National Geophysical Data Center U.S. National Oceanic and Atmospheric Administration (NOAA): Limits of Oceans and Seas (2nd Edition), extant 1937 to 1953, with limits of Southern Ocean. NOAA In-situ Ocean Data Viewer Plot and download ocean observations NOAA FAQ about the number of oceans Commission for the Conservation of Antarctic Marine Living Resources பெருங்கடல்கள்


text: உயிரளபெடை என்பது உயிரெழுத்து அளபெடுத்து வருதல். உயிரெழுத்துகளில் குறிலுக்கு ஒரு மாத்திரை, நெடிலுக்கு இரண்டு மாத்திரை. மேலும் எழுத்துகளுக்கு ஒலியளவைக் கூட்டவேண்டி வரும்போது ஒத்த ஒலியுடைய எழுத்தைக் கூட்டி எழுதி ஒலித்துக்கொள்ளுமாறு காட்டுவர். அளபெடுகும் எழுத்துகள் உயிரெழுத்துகளில் நெட்டெழுத்துகள் ஏழும் தமக்குரிய இரண்டு மாத்திரையிலிருந்து நீண்டு அளபெடுக்கும். அளபெடுக்கும் இடங்கள் மொழியின் முதல், இடை, கடை ஆகிய மூன்று இடங்களிலும் உயிர்நெடில் அளபெடுக்கும்.: எடுத்துக்காட்டு: மேற்கண்ட எடுத்துக்காட்டுகளில் உயிர்நெடில் அளபெடுத்துள்ளதைக் காணலாம். ஓர் உயிர்நெடில் அளபெடுத்துள்ளதைக் காட்ட அவ்வெழுத்தினையடுத்து அவ்வெழுத்திற்கு இனமான குறில் எழுத்து எழுதப்படும். வகைகள் இதில் செய்யுளிசை அளபெடை அல்லது இசைநிறை அளபெடை, இன்னிசை அளபெடை, சொல்லிசை அளபெடை என மூன்று வகைகள் உள்ளன. அளபெடைப் பெயர் ஆடூஉ மகடூஉ இந்தச் சொற்களைத் தொல்காப்பியம் பால் உணரும்படி வந்த சொற்கள் எனக் குறிப்பிடுகிறது. இவற்றையும் பார்க்கவும் தமிழ் இலக்கணம் உசாத்துணை முனை. நல்லாமூர் கோ. பெரியண்ணன், அடிப்படை எளிய தமிழ் இலக்கணம், வனிதா பதிப்பகம், சென்னை-17, முதல் பதிப்பு 2003 அடிக்குறிப்புகள் சார்பெழுத்துகள்


சாரதியை அச்சுறுத்திய புலனாய்வு உத்தியோகத்தருக்கு சிறை! | Athavan News – ஆதவன் – தமிழ் செய்திகள் சரத் வீரசேகர தலைமையிலான குழுவினரால் ஐ.நாவில் குழப்பம்! In இலங்கை March 15, 2018 3:28 am GMT 0 Comments 1616 by : Yuganthini தனியார் பேருந்து சாரதி ஒருவரை தாக்கி, அச்சுறுத்தியமை தொடர்பாக பொலிஸ் புலனாய்வு உத்தியோகத்தர் மற்றும் அவரது முகவராகச் செயற்பட்டவருக்கு தலா 1500 ரூபாய் தண்டப்பணமும், தலா இரண்டு மாதங்கள் சிறைத்தண்டனையும் வழங்கி யாழ்ப்பாணம் நீதவான் நீதிமன்றம் தீர்ப்பளித்துள்ளது. நேற்று (புதன்கிழமை) நீதவான் நீதிமன்றத்தில், பொலிஸ் புலனாய்வு உத்தியோகத்தர் மற்றும் அவரது முகவராகச் செயற்பட்டவரை முன்னிலைப்படுத்தியபோது நீதவான் சின்னத்துறை சதீஸ்வரன் இந்த உத்தரவை பிறப்பித்துள்ளார். கடந்த 2016ஆம் ஆண்டு காலப்பகுதியில் யாழ்ப்பாணம் பண்ணையிலுள்ள தனியார் பேருந்துத் தரிப்பிடத்தில் நின்ற சாரதியையும், நடத்துனரையும் பொலிஸ் புலனாய்வு உத்தியோகத்தரும் அவருடைய முகவரும் மதுபானம் வாங்கித் தருமாறு அச்சுறுத்தியுள்ளனர். அதற்கு சாரதி மறுத்ததால், அவரைத் தாக்கியுள்ளனர். சம்பவம் தொடர்பாக யாழ்ப்பாணம் பொலிஸ் நிலையத்தில் செய்த முறைப்பாட்டின் பிரகாரம், சந்தேகநபர்கள் இருவர் மீதும் குற்றப்பத்திரிகை தாக்கல் செய்யப்பட்டது. அதன் பிரகாரம், பொலிஸ் புலனாய்வு உத்தியோகத்தர் மற்றும் அவரது முகவருக்கு சிறைத்தண்டனை விதிக்கப்பட்டது. யாழில் மரக்கறி விற்பனை செய்த மனோ! யாழ்ப்பாணத்திற்கு விஜயம் மேற்கொண்ட அமைச்சர் மனோ கணேசன், சுன்னாகம் சந்தையில் மரக்கறி விற்பனை செய்த பு பௌத்தர்களே இலங்கைக்கு சொந்தக்காரர்களென சிலர் எண்ணுவதாக மனோ தெரிவிப்பு பௌத்தர்களே இலங்கை தீவுக்கு ஒரே சொந்தக்காரர்கள் என்ற எண்ணம் ஆட்சியில் இருக்கும் அனைவரிடமும் மேலோங்கி பொள்ளாச்சி விவகாரத்தில் நீதிமன்ற தீர்ப்பை தமிழக அரசு அவமதிக்கிறது: ஜி.ராமகிருஷ்ணன் பொள்ளாச்சி விவகாரத்தில் உயர் நீதிமன்றம் வழங்கிய தீர்ப்பை தமிழக அரசு அவமதித்துள்ளதாக மார்க்சிஸ்ட் கம் யாழ்ப்பாணத்தில் பெரும்போக வெங்காய அறுவடை ஆரம்பிக்கப்பட்டுள்ளது. இம்முறை யாழ். மாவட்டத்தில் பல பகுதிக Police Intelligence Service பொலிஸ் புலனாய்வு உத்தியோகத்தர்


Ananda Vikatan - 06 June 2012 - மிருணாள் டச்! | about mirunal chen - Vikatan இந்திய சினிமா தனது நூற்றாண்டைக் கொண்டாடும் இந்த வேளையில், அதன் பிதாமகர்களில் ஒருவரான மிருணாள் சென் 90 வயதை எட்டியிருக்கிறார். அவரு டைய கை பிடித்து நடை பழகியதுதான் இந்திய சினிமா என்று சொல்லலாம். 80-களில் வேலைக்குச் செல்லும் ஒருபெண் இரவில் வீட்டுக்குத் திரும்பாமல், அடுத்த நாள் காலை வந்து தன்னுடைய தினசரி அலுவல்களைத் தொடர்ந்துகொண்டு இருப்பாள். அவளிடம் எந்த ஒரு மாற்றமும் தென்படாது. அவளைத் தேடி இரவு முழுக்க ஊரெல்லாம் அலைந்த குடும்பமோ பேயறைந்துகிடக்கும். 'ஏக் தின் ப்ரதி தின்’ படத்தில் இப்படி ஒரு காட்சியைவைத்து, 'நம் வீட்டுப் பெண்கள் மீது நமக்கே நம்பிக்கை இல்லை’ என்று சமூகத்தைக் குற்றவுணர்வுகொள்ளச் செய்தவர். 'புவன் ஷோம்’ படத்தில் 50 வயது நபரை 20 வயதுப் பெண் காதல்கொள்வது போன்ற கலாசார அதிர்வு களை ஏற்படுத்தியவர். சிதைந்த கட்டடத்தில் சிரமத்தில் வாழும் ஜமீன்தார் குடும்பத்தைச் சேர்ந்த இரண்டு பெண்களின் வாழ்க்கையையும் இடிபாடுகள் சூழ்ந்து நிற்கும் சோகத்தைச் சொல்லும் 'காந்தர்’ படத்தின் உருக்கத்தை, வார்த்தைகளில் வடித்துவிட முடியாது. மிருணாள் சென்னின் 'மிடாஸ் டச்’சுடன் வெளிவந்த படங் கள் அனைத்துமே புதிய அலை சினிமாக்கள்தான். 'மிருணாள் டா’ என்று அன்புடன் அழைக்கப்படும் மிருணாள் சென், கல்கத்தா பல்கலைக்கழக மாணவராக இருந்த காலத்தில், கம்யூனிஸ்ட் கட்சியின் கலாசாரப் பிரிவில் தொண்டரும்கூட. ஆரம்பத்தில் 'மெடிக்கல் ரெப்’ ஆகச் சில காலம் அலைந்துவிட்டு, பிறகு ஆடியோ டெக்னீஷியனாக சினிமாவில் சேர்ந்தார் சென். 1955-ல் சாதாரண நடிகராக இருந்த உத்தம் குமாரை நாயகனாகக்கொண்டு, 'ராட்போர்’ என்ற படத்தை இயக்கினார் சென். படம் ஓடவில்லை. அடுத்து 'நீல் ஆகாஷெர் நீச்சே’ என்ற படத்தை இயக்கி னார். இந்தியாவின் ஆங்கிலேய ஆட்சிக் காலத்தின் இறுதித் தருணங்களில் ஓர் இந்தியப் பெண்ணுக்கும் புலம்பெயர்ந்த சீனக் கூலிக்கும் இடையிலான அன்பைச் சொல்லும் அந்தப் படத்தின் பின்னணியில் அரசியல் நெடி தூக்கலாக அமைந்திருந்தது. இதனாலேயே, இந்திய அரசாங்கம் தடை செய்த முதல் படமானது அந்தப் படம். இரண்டு வருடங்களுக்கு இந்தத் தடை நீடித்தது. அடுத்தடுத்தும் அரசியல் பேசும் படங்களையே இயக்கினார் சென். சென்னின் படத்தைத் தடை செய்த அதே இந்திய அரசுதான் 1964-ல் இந்தியாவின் 5,000 ஆண்டு கால வரலாற்றை ஆவணப் படமாக எடுக்கச் சொல்லி அவரிடமே வந்து நின்றது. 'மூவிங் பெர்ஸ்பெக்டிவ்ஸ்’ என்று தலைப்பிட்டு, அந்தப் படத்தை இயக்கினார். 'ஃபனா’, 'தோபி காட்’, 'கஹானி’ போன்ற சமீபத்திய படங்களில் கதை நிகழும் நகரங்களும் கதாபாத்திரமாகின. இப்படியான படங்களுக்குப் பாதை அமைத்தது சென்தான். அவருடைய 'இன்டர்வியூ’, 'பதாதிக்’, 'மஹாபிரித்வி’ போன்ற பல படங்களில் கொல்கத்தா ஒரு கதாபாத்திரமாகப் படம் முழுக்க நிறைந்திருக்கும். சென்னின் முதல் படத்தில் நடித்த உத்தம் குமார், பிறகு வங்காள சினிமாவின் சூப்பர் ஸ்டார் அந்தஸ்துக்கு உயர்ந்தார். ஆனால், சென்னுக்கு எப்போதும் ஹீரோக்கள் தேவைப்பட்டதே இல்லை. கதைதான் அவருக்கு ஹீரோ! தேர்ந்த வாசிப்பு அனுபவம் மிக்க வராக இருந்ததால்தான் புகழ்பெற்ற வங்காள எழுத்தாளரும் சென்னின் நண்பருமான சுபோத் கோஷின் 'கோத்ரன்டா’ கதையை 'ஏக் அதூரி கஹானி’ என்ற படமாக எடுக்க முடிந்தது. நமக்குத் துயரத்தை ஏற்படுத்துகிற எதிரிகள் வெளியே இருக்கிறார்கள் என்று மற்ற இயக்குநர்கள் படங்களை மையப்படுத்திக்கொண்டு இருந்தபோது, 'உண்மையான எதிரி நமக்கு உள்ளேயே இருக்கிறான்’ என்று சொல்லி, மத்திய தர வர்க்கத்தின் உலகம், அதனுடைய விருப்பு, வெறுப்பு கள் போன்றவற்றின் மீது வெளிச்சம் பாய்ச்சியவர் சென். இந்திய சினிமா இவரிடம் இருந்து பெற்றுக்கொண்ட மிக முக்கியமான 'கிரியேட்டிவ்’ பார்வை இது. இவரின் பல படங்கள் பெர்லின், வெனிஸ், மாஸ்கோ, சிகாகோ, கெய்ரோ எனப் பல உலக அளவிலான திரைப்பட விழாக்களில் திரையிடப்பட்டு பல்வேறு விருதுகளை வென்றிருக்கின்றன. இவருடைய 'காந்தர்’ திரைப்படம் மட்டுமே 1984 மற்றும் 2010 ஆகிய வருடங்களில் கேன்ஸில் இரண்டு முறை திரையிடப் பட்டு இருக்கின்றன. ஓர் இயக்குநரின் பெருமையை உணர்த்த இதைவிட வேறென்ன அங்கீகாரம் வேண்டும். ''இன்று என்னிடம்5கோடி ரூபாய் கொடுத்து படம் இயக்கித் தரக் கேட்கிறார்கள். அந்தப் பணத்தில் நான் ஐந்து படங்கள் எடுத்துவிடுவேன்!''- சமீபத்தில் நடந்த அவரின் பிறந்த நாள் விழாக் கூட்டத்தில் இப்படிச் சொல்லிச் சிரித்திருக்கிறார் சென். ''திரைப்பட இயக்குநர்கள் எல்லாம் சமூக விஞ்ஞானிகளாகவும் இருக்க வேண்டும்'' என்று எப்போதும் தன் மாணவர்களிடத்தில் சொல்வார் சென். சொல்வதோடு மட்டும் அல்லாமல், தன் சொற்களுக்கு ஏற்றபடியே வாழ்ந்துவருகிறார் என்பதுதான் மற்றவர்களிடம் இருந்து சென்னைத் தனித்துவப்படுத்து கிறது!


text: * வயதாகிவிட்டது என்ற உணர்வையும், அதனால் நம்மால் ஏதும் செய்ய முடியவில்லையே என்ற சோர்வையும் விட்டுத் தள்ளுங்கள். நடந்து போனதை எண்ணில் மனச்சுமையை வளர்த்துக் கொள்ளாதீர்கள். இருப்பதை உற்சாத்துடன் ஏற்றுக் கொள்ளுங்கள். செய்யும் செயலில் உங்களை முழுமையாக ஈடுபடுத்திக் கொள்ளுங்கள். * பிறருக்கு உதவி செய்வதில் தான் உண்மையான மகிழ்ச்சி இருக்கிறது என்ற உண்மையை எப்போதும் நினைவில் வைத்துக் கொளளுங்கள். பொறாமையால் மனம் புழுங்கினால் அந்த இடம் நரகம். நல்ல எண்ணங்களை வளர்த்துக் கொள்ளுங்கள். நல்ல எண்ணங்கள் நம் மனதில் தெய்வீக ஆற்றலை உண்டாக்குகின்றன. * உலக சம்பந்தமான பெயருக்கும் புகழுக்கும் கவுரவத்திற்கும் ஆசைப்பட்டு உங்களுடைய நாணயத்தைத் துறக்காதீர்கள். ஒற்றுமையையும், ஒன்றாக உழைக்கும் மனப்பான்மையையும் வளர்த்துக் கொள்ளுங்கள். * தூய சிந்தனையாக, மனசாட்சியாக நம் இதயத்தில் இருப்பவனே, இறைவன் அவரை தேடி ஓட வேண்டிய அவசியம் இல்லை. * உடல் நோய்க்கு பல மருந்துகள் உண்டு. ஆனால், உள்ள நோய்க்கு தன்னலமற்ற சேவையே மருந்து - சாய்பாபா


இத்தனை அற்புத மருத்துவ குணங்களை கொண்டதா மஞ்சள். | Tamilgen.com Home / Beauty / இத்தனை அற்புத மருத்துவ குணங்களை கொண்டதா மஞ்சள். இத்தனை அற்புத மருத்துவ குணங்களை கொண்டதா மஞ்சள். August 19, 2018 Beauty, Health 11 Views இத்தனை அற்புத மருத்துவ குணங்களை கொண்டதா மஞ்சள்... முட்டா மஞ்சள், கஸ்தூரி மஞ்சள், விரலி மஞ்சள், கரி மஞ்சள், நாக மஞ்சள், காஞ்சி ரத்தின மஞ்சள், குரங்கு மஞ்சள், குட மஞ்சள், காட்டு மஞ்சள், பலா மஞ்சள், மர மஞ்சள், ஆலப்புழை மஞ்சள் என்று மஞ்சளிலேயே பல வகைகள் உண்டு. கஸ்தூரி மஞ்சள் பொடியைத் தண்ணீரில் கலந்து குடித்தால், வயிற்றுவலி தீரும். பாலில் கலந்து குடிக்க, ‘பிராங்கைட்டிஸ்’ என்னும் நுரையீரல் தொற்று மற்றும் இருமலை குணப்படுத்தும். பசியை உண்டாக்கும். கஸ்தூரி மஞ்சள் பொடியை வெந்நீரில் கலந்து, தலையில் தேய்த்து மசாஜ் செய்ய, சில நிமிடங்களில் தலைவலி பறந்துபோகும். மஞ்சளில் இரு வகைகளில் ஒன்றை சமையலுக்கு பயன்படுத்துவோம், மற்றொன்று முகத்தில் பூசுவதற்கான மஞ்சள் ஆகும். சளியினால் தொண்டை அடைப்பு ஏற்பட்டால் தேனுடன் மஞ்சள் தூள் கலந்து காலையும் மாலையும் இரண்டு வேளை சாப்பிட்டால் சளி அடைப்பு சரியாகி விடும். உடலில் ஏதாவது பாகங்களில் வீக்கம் ஏற்பட்டால் மஞ்சள் தூளையும் வெங்காயத்தையும் சேர்த்து நன்றாக அரைத்து வீக்கத்தில் தடவினால் குணமாகி விடும். மஞ்சள் தூளுடன் எலுமிச்சை சாறு கலந்து அம்மை நோயினால் ஏற்பட்ட தழும்புகளில் தடவினால் மறைந்துவிடும். கஸ்தூரி மஞ்சள் பொடியை, வெங்காயச் சாற்றில் குழைத்து, கட்டிகள் மீது பூசினால், கட்டிகள் உடையும். கஸ்தூரி மஞ்சளை அரைத்து சூடுபடுத்தி, அடிபட்ட இடத்தில் தடவினால், வீக்கமும் வலியும் குறையும். மஞ்சள்தூளைப் போட்டுக் காய்ச்சிய நீரில் வாய் கொப்பளிக்க, தொண்டைப்புண் ஆறும். சளி பிரச்சனையும் சரியாகும். பிரசவத்துக்குப் பிறகு பெண்கள் தங்களுடைய உணவில் மஞ்சளைச் சற்றுக் கூடுதலாகச் சேர்த்துக்கொள்வது நல்லது. கர்ப்பக் காலத்தில் வயிற்றில் ஏற்பட்ட தளர்ச்சி குறைந்து, வயிறு இறுக இது உதவுகிறது. முகத்தோல் சொரசொரப்பாக இருந்தால் மஞ்சளோடு துளசியை அரைத்துப் பூசி வரவும். வாசற்படிகளில் மஞ்சள் பூசுவதற்கும், வீடு முழுவதும் மஞ்சள் கரைத்துத் தெளிப்பதற்கும், இந்த மஞ்சளில் அதிக கிருமி நாசினி இருப்பதே காரணம்.